Қувондиқ Рўзиев: "Навбаҳорга ўтганимдан афсусланмайман. "Қўқон-1912"га Бахтиёр Ашурматовнинг илтимоси билан келдим" / CHAMPIONAT.asia\nҚувондиқ Рўзиев: "Навбаҳорга ўтганимдан афсусланмайман. "Қўқон-1912"га Бахтиёр Ашурматовнинг илтимоси билан келдим"\nТеглар : Қўқон-1912Қувондиқ РўзиевНавбаҳор\nЎтган мавсумни Наманганнинг "Навбаҳор" жамоасида ўтказган ярим ҳимоячи Қувондиқ Рўзиев шу кунларда "Қўқон-1912"нинг машғулотларида иштирок этмоқда.\nФутболчи ростдан Қўқонга қайтдими? "Навбаҳор"даги фаолияти қандай кечди? Шу бошқа саволларга Қувондиқ Рўзиевдан жавоб олдик.\n- Ўтган мавсум ҳақида тўхталмай иложимиз йўқ. Чунки "Навбаҳор"да қанчалик қийин бўлганига қарамай, ўзингиз учун хулосалар чиқарганингиз табиий. Қувондиқ Рўзиевга аввал бундай босимда ўйнамагани таъсир қилдими?\n- Тўғри таъкидладингиз. Ўтган мавсум мен учун фаолиятимдаги энг қийини бўлди. Боз устига мени таклиф қилган мураббий илк турдан сўнг истеъфога чиқарилди. Жароҳат билан ўйнаганим ҳам ўз таъсирини ўтказди. Албатта бу баҳона бўла олмайди. Аммо футболда кичик деталь ҳам кўп нарсани ҳал қилади. Аслида мавсумни яхши бошлагандик. "Сўғдиёна"дан қабул қилиб олинган мағлубиятдан кейин Тошкентда "Локомотив" билан яхши ўйнаб ғалаба қозондик. Ўша баҳсда ҳаракатларим ўхшади. Тур рамзий терма жамоасига кирдим. Кетма-кет очко йўқотишлардан сўнг менга босим келиб тушди. Кўникиб кета олмаяпти, деган гап-сўзлар кўпайиб кетди. Буларнинг барчасида ўзим айбдорман. Бундан ҳам яхши ўйин кўрсатишим мумкин эди.\n- "Навбаҳор"да бахтли эмасдингизми?\n- Ушбу жамоада тўп тепганимдан ҳеч қачон афсусланмайман. Боиси "Навбаҳор" мухлислари юртимиздаги энг яхшиларидан биттаси ҳисобланади. Эсласам ҳам фақат яхши хотиралар билан ёдга оламан. Ўйнаб кета олмаганим ўзимнинг айбим.\n- Сизни анчадан бери қийнаб келаётган жароҳат бор эди. Ҳозир ундан буткул қутулдингизми? Ўзингизни кўрсатишингиз учун тўсиқлар йўқми?\n- "Насаф"га қарши сафарда ўтган драматик беллашувда 0:1 ҳисобида мағлубиятга учрадик. Мағлуб бўлганимизга қарамасдан етарлича қаршилик кўрсата олган эдик. Ўша ўйиннинг 60-дақиқасида тиззамдан жароҳат олдим. Кейин уколлар ёрдамида тўп тепиб келдим. Тиззамдаги тоғайлар синиб кетганди. Буни олишдан бошқа йўлим қолмаганди. "Навбаҳор" шифокори билан гаплашганимда, натижалар яхши бўлмагани учун шошилмай туришимни, оғриқ қолдирувчи укол билан ўйнаб туришимни илтимос қилди. Барибир жароҳат кучайиб бориб ўйнай олмайдиган даражага келиб қолдим. Жарроҳлик амалиёти якунда омадли ўтди. Бир ойдан кейин бемалол тўп тепишни бошладим. Айни пайтда жамоавий машғулотларда ҳеч кимдан қолишмаган ҳолда ишлаяпман.\n- Айни пайтда сизни "Қўқон-1912" машғулотларида кўрмоқдамиз...\n- "Қўқон-1912"га Бахтиёр аканинг таклифлари билан келдим. Ўзлари ҳам футболчи бўлганлар. Бундай жароҳатлардан ўтганлар, дея оламан. "Жароҳатдан кейин ўзингга келиб олишинг керак. Ҳозирги пайтда оғир юкламалар бўлади. Бу сенга фойда",- дедилар. Лекин клуб билан келишганим йўқ. Шуниси аниқки, Бахтиёр акага сўз бердим, жамоа билан келиша олмаган тақдиримда бошқа клубларнинг таклифларини кўриб чиқаман. Унгача "Қўқон-1912"нинг таклифини кутаман. Юз фоиз жамоа билан биргаман, демаган бўлар эдим. Бахтиёр ака ҳам мураббий, ҳам акамдек бўлиб қолгани учун чорловларига йўқ демадим. "Навбаҳор"даги қийин пайтларимда ҳафтада 1-2 маротаба қўнғироқ қилиб маслаҳат бериб турдилар. Ўйинимни таҳлил қилардик. Ташлаб қўймаганлар. Шу боис бу ерга келиб қўшилдим. Аммо шартнома имзоламадим. Қўқонга айнан Бахтиёр аканинг илтимоси билан келдим.\n- Қишки трансферлар ойнаси вақтида "Локомотив" таклиф билан чиққан эди. Пойтахт клубининг чорлови қанчалик жиддий туюлди?\n- "Локомотив" мен учун қадрдон жамоа. Ёшлигимдан шу клубда тўп тепиб катта футболга қадам ташлаганман. Улардан айтарли оғзаки таклиф бўлди. Жиддий музокараларгача етиб бормади.\n- Қувондиқ Рўзиев фаолиятининг чўққисидан ўтдими ёки бу жараён энди келадими?\n- Қизиқ савол. Буни билиб бўлмайди. Ҳаммаси худодан. Янада катта марраларни забт этармиз. Меҳнат ва ишлашда давом этсак барчаси яхши бўлади.\n10 янв 19:14:14\nОмадини берсин яхши инсон Кокон жамосидаям факат омад берсин\n10 янв 21:48:05\nБулдида энди шартнома кисен кил кимасен кет хадиб хали аник мас диб гапирормастан билиб куй. Кукондан бошка жойда сан уйналмисан чунки бошка камандаларда етакчилар куп сан куринмисан куконда санлигин ун кузга курингансан\n10 янв 19:54:15\nяхши одам ва яхши уйинчи,\n10 янв 23:46:06\nЖУРНАЛИСТЛАГАЯМ КОЙИЛ КОЛМАДИМ БИР ЭРКАК ЧИКИБ ХАЛК НОМИДАН БОРИБ АЙТСИН ТЕРМАГА НОРМАЛЬНИЙ БОЛЛАРНИ ОЛЛАРИНГ ДЕБ ! КАЙЕРДАДИР ЛАПАШАНГЛАРНИ ЙИГНАБ ЮРИБТИ КАТАНЕЦ ЯНА ЯПОНИЯ БИЛАН УЙНАРМУШ ! БОШДА ТЕРМАНИ ТАХЛАБ ОЛЛАРИНГ КУШНИЛАР БИЛАН УЙНАБ ЯПОНИЯГА ШАРМАНДА БОЛМАСДАН ....\n10 янв 22:47:59\nBu futbolchilar bilan yuqori marrani egallashi qiyin.\n10 янв 21:10:16\nИя Нумон хасановни истифосига жуда хурсанд булиб интервью берудилаку\n10 янв 19:39:49\nСизи бекор чақиришибти, сиз зериктирворас мазғава ўйин қилиб, Қўқондан бошқа клубда фақат заҳира тўлдирасиз.\n10 янв 18:04:15\nЕмон мактанчоклиги билиниб туради. Агар локода бошида уйнамаганда хозир юрарди пастда. Кибр купайиб кетвоти бизда.


Microsoft ходими тақдимот вақтида рақобатчи компания браузеридан фойдаланишга мажбур бўлдиHaqida.net\nHome Dunyo Microsoft ходими тақдимот вақтида рақобатчи компания браузеридан фойдаланишга мажбур бўлди\n2017 йил сентябрь ойи охирида Флорида штатида Microsoft Ignite анжумани бўлиб ўтганда Microsoft’нинг Edge браузери билан ноқулай вазият юзга келди. Гап шундаки, анжумандаги чиқишлардан бирида Microsoft ходими ўз нутқини бўлиб, Google Chrome браузерини ўрнатишига тўғри келган, чунки стандарт Microsoft Edge осилиб ишлаган. Бундан анжуманнинг YouTube-каналида жойлаштирилган видео гувоҳлик беради.\nВоқеа компания ходими фойдаланувчилар дастурлари ва маълумотларини Microsoft Azure булутли хизматига қандай ўтказишлари мумкинлиги ҳақида сўзлаётганда юз берган. Ходим булутли хизматнинг демо-версиясини Edge браузери ёрдамида кўрсатаётганда браузер вақти-вақти билан осила бошлаган. Охир-оқибат бундан «тўйган» ходим Google’нинг Chrome браузерини юклаб олиш учун бироз танаффус қилишини айтган. Бу эса анжуман иштирокчилари орасида кулгу кўтарилишига ва олқишларга сабаб бўлган. Компания ходими рақобатчи компания браузерини ўрнатгач, нутқини давом эттирган.\nБраузернинг ўрнатилиши жараёни ҳам видеода акс этган. Ушбу ҳолат видеонинг 37:20 дақиқасидан бошланган.\n«Биз Google’га яхшироқ бўлишга ёрдам бермаймиз», деб «ғайрилик» қилган Microsoft ходими ва дастурни ўрнатиш вақтида «Фойдаланиш статистикаси ва носозликлар ҳақида ҳисоботларни автоматик юбориш орқали Google’га яхшироқ бўлишга ёрдам бериш» бандига қўйилган белгини олиб ташлаган.


Кучли давлатдан – кучли фуқаролик жамиятига ўтиш сари! « Ўзбекистон Халқ Ҳаракати\nКучли давлатдан – кучли фуқаролик жамиятига ўтиш сари!\n17 April 2013 - 13:25\nФуқаролик жамиятини ошкоралик тамойили асосида президент ва ҳукумат қарорларини бажарувчи маҳалла қўмита кенгашининг ўзини-ўзи молиялаштиришга ўтишини қонунлаштириш лойиҳасига таклиф.\nУшбу мақоладан Конституция ижроси сустлиги, Суд тизимининг мустақил эмаслиги, Давлат органларида шаффофлик йўқлиги,ОАВоситаларидаги кўзбўямачиликлардан манфаатдор- жойлардаги аксарият маҳаллий раҳбарлар ҳамда уларни қўллаб-қувватлаётган айрим сиёсий Партия Раҳбарлари (айниқса ХДП) эканлигини пайқаш хеч қийин эмас.\n1) Туман даражасидаги давлат органлари бўлимларининг фаолият тартибини қонунлаштириб, давлат бюджетига тушадиган маблағларни 5-8 баробаргача кўпайтириш мумкин бўлади.(Жойларда пора сифатида йўқ бўлиб кетаётган маблағ назарда тутилмоқда).\n2) Давлат бюджети маблағларини талон-тарож қилинишига маҳаллий ҳокимият ташкилотларининг айрим ходимлари томонидан совуққонлик билан қарашига барҳам берилади.\n3) Энергетика сарфида мақсадли йўналишга эришилади, тўловларни ўз вақтида тўлиқ ва алдамчиликларсиз амалга оширилиши мумкин бўлади;\n4) Ишсизликни яширишга, социал химояга ажратилган маблағларни ўзлаштиришга чек қўйилади.\n5) Боғча, мактаб, ўзини ўзи бошқариш органлари ва бошқа ташкилотларда ноқонуний пул йиғимларининг тўхтатилишига олиб келади;\n6) Яширин ва ноқонуний фаолият кўрсатаётган цехлар ва дўконлар қонун тартибида ишлашга йўналтирилади, иш ўринлари кўпаяди.\nҚонунчилик лойихасига таклиф:\n1) Ўзини ўзи бошқариш органлари – маҳаллага ўз ҳудудидаги аҳолидан барча солиқ ва коммунал тўловларни йиғиш ваколатини бериб, йиғимлар ойма-ой 75% дан 100 % гача йиғилган тақдирда маҳалла фондига унинг 20 % и миқдорида, 50 % дан 75 % гача йиғилган тақдирда эса маҳалла фондига 10 % миқдорида ўтказилиши мақсадга мувофиқдир. Бу кам кўрсатгич 2 мартадан ортиқ такрорланса юқори ташкилотлар буни ўрганиб чиқиб, интизомий чора кўришини қонунлаштириш мақсадга мувофиқдир;\n2) Бандликка кўмаклашиш ва аҳолини ижтимоий ҳимоя қилиш туман бўлимлари тугатилиб, бу вазифани туманда ЎЎБ-органлари рахбарлари ижроия коллегиал кенгашига ўтказилиши қонунлаштирилса мақсадга мувофиқ бўларди;\n3) Тошкент шаҳридаги туман ҳокимиятларини тугатиб, ўрнига туман оқсоқоллар кенгаши раиси, шаҳар кенгаши депутатлари аъзоси – тумандан сайланган; тумандаги давлат органлари бўлимлари билан ҳамкорликдаги коллегиал-кенгаш тузиш мақсадга мувофиқдир;\n4) Ўзини ўзи бошқариш органлари маҳалла фуқаролар йиғини кенгашининг аҳолига кўрсатадиган хизматларини (маълумотнома, тавсифнома бериш, далолатнома ва баённомалар тузиш, чет элга чиқиш визаларини расмийлаштириш ва бошқалар) белгиланган тартибида пуллик хизматини қонунлаштириш мақсадга мувофиқ бўларди;\n5) Тумандаги боғча, мактаб, коллеж ва шифохоналарни қурилиш-таъмирлаш ишлари учун коллегиал кенгашга бўйсунувчи қурилиш-таъмирлаш махсус бўлимини ташкил қилиш бюджет маблағларнинг мақсадли ишлатилишини кучайтиради;\n6) Ўзини ўзи бошқариш-маҳаллаларда жойлашиши ва ҳудудининг майдонига қараб кўчатлар экиш, ариқларни тозалаш … бўйича ободонлаштириш ҳодимларини ажратиш мақсадга мувофиқ;\n7) Туман оқсоқоллар кенгашига боғча мудири, мактаб директорини ишга олиш ва бўшатиш масаласида асосий ўрин тутишини қонунлаштириш мақсадга мувофиқ бўларди;\n8) Маҳалла участка нозирларини тегишли туман оқсоқоллар кенгаши томонидан суҳбатдан ўтказилиб ишга олиш тартибини ўрнатиш;\n9) Маҳалла участка нозирлари ҳозирда 2 та бўлиб, уларни биттага қисқартириш лозим. Маҳалла посбони маошини участка нозири ойлик иш ҳақининг 75 % миқдорида белгиланса яхши бўлади. Сабаби посбоннинг масъулияти айрим ҳолларда кўпроқдир. Ушбу ҳолатлар Жамоат манфаатларининг устуворлиги учун қонунийлаштирилса мақсадга мувофиқ бўларди.


ИнтерФУТБОЛ :: Ўзбекистон кубоги: «Динамо»да сенсацион мағлубият, «Қизилқум» Қўқонда зафар қучди\nЎзбекистон кубоги: «Динамо»да сенсацион мағлубият, «Қизилқум» Қўқонда зафар қучди\nЎзбекистон кубоги 3-босқичидан ўрин олган учрашувлар старт олди.\nСамарқандда «Динамо» В Про-лига иштирокчиси ҳисобланадиган «Яшнобод»ни қабул қилди. Баҳс кутилмаган тарзда, қуйи лига иштирокчисининг иродали ғалабаси билан якунланди.\n«Қўқон-1912» ва «Қизилқум» ўртасида кечган ўйин драматик тарзда кечди. Дастлаб Медина Смит пенальтидан ҳисобни очган бўлса, кейинчалик мезбонлар сафида Шаҳбоз Эркинов ва Жавоҳир Эсонқулов тўплар киритиб, жамоасини ҳисобда олиб чиқди.\nБироқ 117-дақиқада Миржалол Қосимов мувозанатни тиклади. Асосий бўлимлар 2:2 ҳисобида якунланди. Шундан сўнг пенальтилар сериясига мурожаат қилинди. Унда омад «Қизилқум»га кулиб боқди.\n«Кончилар» 7:6 ҳисобида пенальтилар сериясида зафар қучди ва кейинги босқичга йўлланма олди.\n«ДИНАМО» - «ЯШНОБОД» - 2:3 (1:0)\nГоллар: Санжар Баротов (30), Воҳид Шодиев (78) - Рустам Азимов (74, 93), Азамат Бойматов (77).\nДинамо: Шоҳруҳ Эшбўтаев, Аваз Агалиев, Тимур Шарипов, Низом Норов, Воҳид Шодиев, Отабек Нарзуллаев, Санжар Баратов, Сирож Ҳамроев, Комил Шарофутдинов, Максимилиан Фомин, Дилмурод Каримов.\nЯшнобод: Абдукарим Муҳаммедов, Юсуф Алимов, Ислом Исмоилов, Расул Раҳмонбердиев, Аббос Саидкаримов, Шокир Бекназаров, Бекзод Аҳмедов, Рустам Азимов, Жўрабек Эргашев, Амирбек Файзиев, Муҳаммад Комилов.\nЧетлатишлар: Амиржон Сафаров (84), Дилмурод Каримов (98).\n«ҚЎҚОН-1912» - «ҚИЗИЛҚУМ» - 2:2 (0:1, 1:0)\nГоллар: Шаҳбоз Эркинов (49), Жавоҳир Эсонқулов (112) - Смит Медина (19, пен), Миржалол Қосимов (117).\nПенальтилар серияси: 6:7\nҲакамлар: Шавкат Насибуллаев, Тимур Галеев, Равиль Шояхмитов, Иброҳим Исмоилов.\nҚўқон-1912: Исломжон Абдуллаев, Жамшид Ҳасанов (Муҳаммаданас Ҳасанов, 83), Темур Ҳакимов (Қувондиқ Рўзиев, 57), Ойбек Рустамов, Жасур Ҳасанов (Авазхон Маматхўжаев, 70), Суҳроб Бердиев, Иқбол Маликжонов, Шаҳбоз Эркинов (Жавоҳир Эсонқулов, 107), Александр Мерзляков, Марко Милич, Мурод Холмуҳаммедов.\nҚизилқум: Евгений Черемисин, Эркин Бойдуллаев, Мурод Бобожонов (Элгужа Григалашвили, 78), Алишер Саноев (Хуршиджон Олимов, 96), Элдор Бойматов, Муҳсин Убайдуллаев, Шерали Жўраев, Азиз Усмонов (Миржалол Қосимов, 85), Мақсуд Каримов, Суҳроб Ярашов (Акмал Рустамов, 100), Медина Смит.


Хитойнинг «Цзянсу Сайнти» жамоаси Рамирес учун «Челси»га 25 млн евро тўламоқчи » Скачать музыку бесплатно новинки музыки 2016-2017\nХитойнинг «Цзянсу Сайнти» жамоаси Рамирес учун «Челси»га 25 млн евро тўламоқчи\nКомментариев: 0 Просмотров: 321 Дата: 25-01-2016, 23:10 «Челси» клубининг бразилиялик ярим ҳимоячиси Рамирес ўз фаолиятини Осиёда давом эттириши мумкин. У мунтазам ўйин амалиётига эга эмаслигидан норози ва қишки трансферлар мавсуми ўз ниҳоясига етгунига қадар «Стэмфорд Бриж»ни тарк этишни истамоқда. Daily Mail нашрида ёзилишича, 28 ёшли футболчи фаолиятини Хитойнинг «Цзянсу Сайнти» жамоасида давом эттириши мумкин. Бу жамоа Рамиреснинг трансфери учун 25 млн тўлашга тайёрлигини билдирган. Шунингдек, ушбу футболчи учун «ПСЖ» ва «Бавария» жамоалари таклиф беришган. Лекин айни вақтда Дан Петреску мураббийлик қилаётган хитой жамоаси бу рақобатда ютиб чиқиши ойдинлашмоқда. - деб хабар бермоқда Stadion.uz нашри.


Қирғизистон ва Ўзбекистон умумий сувдан фойдаланиш муаммоларини биргаликда ҳал қилишга ҳаракат қилмоқда - uzpress\nҚирғизистон Республикасининг Боткен вилоятидаги Ширеч насос станцияси Ўзбекистон Республикаси билан ҳамкорликда таъмирланади.\nБоткен вилояти ҳокими Учқунбек Жўробоев Озодлик мухбирига 23 апрель куни Ўзбекистон Республикаси Сўх вилояти ҳокими Саидбаҳор Саидмусаев билан учрашувда шундай келишувга эришилганини айтди.\nУнинг сўзларига кўра, 22 апрель куни Суу-Баши қишлоғи аҳолиси вилоят марказига йиғилиб, Ўзбекистондан сув оқиб чиқмай қолгани, қишлоқ хўжалиги экинлари зарар кўрганидан норозилигини билдирган. Сув бошидаги суғориш таъмирталаб қолган ва Ўзбекистон Республикасига тўғри келмайдиган ҳудудда жойлашган Ширеч насос станцияси томонидан таъминланади.\n«Айни дамда Қирғизистон томони вакиллари сув узелини таъмирлаш ишларини олиб бормоқда ва бир-икки кун ичида қишлоқ аҳолиси сувдан фойдаланиш имкониятига эга бўлади», — дея хулоса қилди Учқунбек Жўробоев.\nШиреч насос станцияси Боткен вилоятининг бир қанча қишлоқлари, жумладан, Бўз-Адир, Қора-Тўкой ва Ширеч қишлоқларини ичимлик суви билан таъминлайди. Маҳаллий ҳокимият аввалроқ тушунтирганидек, сув иншооти Қирғизистонга тегишли, бироқ Ўзбекистон ҳудудида жойлашган.


Алексей Навальний жамоаси ўзининг энг машҳур – Путиннинг Геленжик яқинидаги саройига бағишланган суриштирувига бир йил тўлиши муносабати билан ушбу саройнинг ҳақиқий интерьер тасвирлари дея ишонилаётган фотосуратларни эълон қилди.\nYoutube’да 100 миллиондан ортиқ киши томоша қилган “Путиннинг саройи. Энг катта пора тарихи” фильмида бино ички безаклари 3D-визуаллаштириш кўринишида намойиш қилинганди. Бу айрим фойдаланувчиларда сарой ичи чиндан ҳам шунақа кўринишда эканлигига шубҳа уйғотди.\n“Бугун биз масалага узил-кесил ойдинлик киритамиз. Саройнинг ҳақиқатда бор ёки йўқлиги, ички ва ташқи кўриниши, у ерда нималар борлиги ва нималар бўлганига доир ҳар қандай шубҳа-гумонларни тарқатиб юборамиз. Биз сизга юзлаб асл фотосуратларни кўрсатамиз”, дейилади Навальний жамоасининг янги материалида.\nИнтерьер фототасвирларининг аксари бир йил олдин эълон қилинган визуаллаштирилган суратларга ўхшаш бўлиб, майда-чуйда тафовутларгина сезилади, хусусан, суриштирувчилар қайд этишича, тилла суви билан ҳалланган буюм ва безаклар аслида кўпроқ эканлиги аниқланган. Бундан ташқари, Навальний жамоаси “хусусий стриптиз-клуб” деб ҳисоблаётган хона суратлари ҳам эълон қилинган.\nМуаллифлар фотосуратларни қурувчилар жўнатганини айтишмоқда. Уларнинг ҳақиқийлиги нима билан тасдиқланишига аниқлик киритилмаган. Афтидан, бу фотосуратлар аввалроқ олинган, чунки Навальний фильми чиққан ўтган йилнинг январь ойида “сарой”нинг барча интерьерлари бузиб ташланган ва бино ичкарисида таъмирлаш ишлари бўлаётган эди.\nНавальний жамоаси “Путиннинг саройи” деганда Қора денгиз бўйида, Геленжик яқинида жойлашган катта мулкни назарда тутади. Таъкидланишича, ушбу “сарой” асосий биноси қурилиши ва таъмирининг ўзига 100 млрд рубл сарфланган.\n“Сарой” ҳақидаги фильм Навальний ҳибсга олинишидан бир неча кун ўтиб эълон қилинди. Мухолифатчининг қўлга олиниши ва мазкур суриштирув натижаси ўлароқ Россиянинг кўплаб шаҳарларида оммавий норозилик акциялари ўтказилди. Ҳокимият бунга Навальний сафдошларини таъқиб этиш, тузилмаларини экстремистик ташкилотлар “қора рўйхати”га тиркаш ва тақиқлаш билан жавоб берди. Суриштирув муаллифлари ҳозирда чет элда истиқомат қилишади.\nФильм дунё юзини кўрганидан сўнг Владимир Путин “сарой” унга тегишли эмаслигини, у ерда ҳеч қачон бўлмаганини айтди. Путин чиндан ҳам у ерда яшагани ёки бирон марта бўлганининг бевосита далили суриштирувда йўқ, бироқ ҳужжатлар “сарой”га президентнинг энг яқин одамлари алоқадорлигини кўрсатмоқда. Фильм эълон қилинганидан сўнг ўзини бинонинг мулкдори деб иддао қилиб чиққан тадбиркор Аркадий Ротенберг Владимир Путиннинг кўп йиллик дўстидир. Айни чоғда, Навальний жамоаси уқтиришича, мол-мулк ҳужжатларида бино соҳиби Ротенберг ёки унинг тузилмалари эканлиги кўрсатилмаган.


Клопп: "Бугун "Ливерпуль"нинг Де Хеага қарши ўйинини кўрдик" » Скачать музыку бесплатно новинки музыки 2016-2017\nКомментариев: 0 Просмотров: 146 Дата: 18-03-2016, 09:15 “Ливерпуль” жамоаси бош мураббийи Юрген Клопп “МЮ”га қарши (1:1) ЕЛ 1/8 финал жавоб ўйинидан сўнг ўз фикрлари билан ўртоқлашди. “Ўйин анчагина муросасиз ва қизиқарли ўтди. “МЮ” ҳужумкор ўйин кўрсатмоқчи бўлди, лекин улар дарвозамиз олдида хавфли вазиятлар ярата олмади. Бугун «Ливерпуль»нинг Де Хеага қарши ўйинини кўрдик. Испаниялик дарвозабон ажойиб ўйин кўрсатди”, – дейди Клопп. - деб хабар бермоқда Stadion.uz нашри.


Тошкент шаҳар прокурори — пойтахтдаги ноқонуний қурилишлар ҳақида\n19:29 / 07.12.2020\nПрокуратура шаҳар ҳокими қарори билан берилган қурилиш объектлари бўйича киритган протестлар сони бир йилда 3 баробарга ортди.\nТошкент шаҳар прокурори Баҳриддин Валиев оммавий қабуллар ҳафталиги доирасида, Kun.uz мухбири билан суҳбатда Тошкентдаги ер ажратиш ва қурилиш ишлари ҳақидаги фикрларини билдирди.\n«Тошкент шаҳрини олсангиз, жуда кўп қурилишларга рухсат берилиб кетган. Назаримда, буни шаҳар ҳокимига боғлаш нотўғри бўлади. Мен буни ўрганиб кўрганман.\nБиласизми, қурилиш қилаётган фуқаро ерни бир мақсадда олади, иккинчи мақсадга ишлатади. Масалан, бир қаватли бино ёки офис қураман, дейди. Кейин иккинчи марта мурожаат қилади-да, 8-9 қаватли уй қураман дейди.\nБу ерда асосий манфаат – тезда сотиб, тезда бойиш. Шуни хоҳлайдиган, бошидан ғирромлик қиладиган одамларимиз ҳам бор. Бунга йўл қўйиб бераётган мутахассисларимиз ҳам йўқ эмас.\nПрезидентимиз тадбиркорликни қўллаб-қувватла, деган талабни қўйяпти. Биз уларни қўллаб-қувватлаймиз деб қанча ҳаракат қиляпмиз, айрим тадбиркорлар эса бу саъй-ҳаракатларимиздан нотўғри фойдаланяпти.\nБуни шаҳар ҳокимининг қарори десак, бу битта одамга ёки бир гуруҳ одамларга боғлиқ бўлиб қолмаяпти. Бунинг бошдан бош нотўғри кетиб қолган жойлари ҳам бор.\nБиз шаҳар ҳокими билан гаплашганмиз. Уларнинг ҳам фикри биз билан бир хил – қонун устуворлигини, жазо муқаррарлигини таъминлаш. Бирорта ноқонуний жой берилиб, эртага бузилиш даражасига боришига йўл қўймасликка келишиб олганмиз», – дейди шаҳар прокурори.\nУнинг айтишича, айни пайтда шаҳар прокуратураси томонидан 60та ҳолатда қурилиш объектларининг қонуний берилиши юзасидан ўрганиш ўтказилмоқда.\n«Бизга халқ депутатлари Тошкент шаҳар кенгаши томонидан шаҳардаги 60 та қурилиш объектларининг қанчалик тўғри ёки нотўғри берилганини ўрганиб чиқиш бўйича хат келиб тушган.\nҲозирча ярим қисмини ўрганиб чиқдик, қамров жуда катта. Кенгашга ўз хулосаларимизни берамиз. Агарда ноқонуний деб топадиган бўлсак, шаҳар ҳокимининг қарорини бекор қилиш тўғрисида протестлар келтириб боряпмиз», – деди Баҳриддин Валиев.\nМаълум қилинишича, пойтахт прокуратураси шаҳар ҳокими қарори билан берилган қурилиш объектлари юзасидан 2019 йилда 14 та, 2020 йилда 47 та протест киритган.\nТошкент шаҳар прокурори прокуратура соҳасидаги асосий камчиликлар ҳақида фикр билдирди\nТошкентда каратэ бўйича Ўзбекистон чемпионати бошланди\nТошкентда автобус йўл четида турган пиёдани уриб юборди


Манзилингиз:Муслимаат»Бош саҳифа»Тадбирлар»«Халқаро болалар китоби» куни олдидан: Худойберди Тўхтабоев билан учрашув!\nBy Muslimaat on\t Aprel 1, 2016 Тадбирлар\n«1970 йили Москвада «Сеҳрли қалпоқча» асарим босилиб чиқди, – дейди Худойберди Тўхтабоев. – 1971 йили Италиянинг Рим шаҳрида Жанни Родари «Бутун дунё болалар ёзувчиларининг форумини» ўтказган. Шу форумга Москавадан «Детская литература» нашриётининг бўлим мудири кўргазмага қўйиш учун бошқа китоблар қаторида менинг китобимни ҳам олиб борган.\nФорум очилаётган куни Жанни Родари «Унита» газетасида болаларга бағишланган саҳифа бериб, саҳифада қуйидаги сўзларни ёзган: «Менга танишиш ва таржимага тавсия этиш учун тақдим этилган ёзувчилар орасида Худойберди Тўхтабоевнинг «Сеҳрли қалпоқча» номли асари юморга бой бўлганлиги ва фантазияси бениҳоя кенг бўлганлиги сабабли маъқул бўлди. Ушбу юмор ва фантазиядан итальян болалари ҳам баҳра олсин, деб мен ушбу асардан бир боб таржима қилиб бердим». 1972 йили «Сеҳрли қалпоқча» асаримни немислар чоп этди. Уни ўзбекшунос, тилшунос олима Долераси Шульс таржима қилган. Маълумки, «Сариқ девни миниб» романи Х.Тўхтабоев ижодидагина эмас, ўзбек болалар адабиётида ҳам алоҳида саҳифани ташкил этади. Асардаги сеҳрли қалпоқча рамзий тимсолини адибнинг жиддий ижодий топилмаси дейиш мумкин. «Сеҳрли қалпоқча» муаллифнинг бадиий ниятини ижро этишдагина қулайлик туғдириб қолмасдан, китобхоннинг қизиқишини тутиб турувчи восита вазифасини ҳам бажаради.\nАсар бош қаҳрамони Ҳошимжоннинг сеҳрли қалпоқча ёрдамида турли кўчаларга кириб чиқиши роман сюжети қурилишида муҳим ўрин тутади. Кичик китобхон ҳар нарсага қодир сеҳрли қалпоқча ёрдам берган тақдирда ҳам билим олмасдан, бирор касб-ҳунарнинг бошини тутмасдан, ҳаётда ўз ўрнини топиб, бахтли бўлолмаслигига ишонч ҳосил қилади. Бу эса «билим ол», «ҳунар ўрган» деган қуруқ панд-насиҳатдан минг чандон таъсирлироқдир. Яқин ўтган йиллар ичида ўзбек томошабинлари учун «Сеҳрли қалпоқча» ва «Сеҳрли қалпоқча-2» бадиий фильмлари ишланиб, жажжи мухлисларга туҳфа этилди. Худди асарлари каби бу кинофильмлар ҳам болажонлар қалбидан тезда жой олди.\nBolalar kitoblar festivali Xudoyberdi To'xtaboyev shayx Muhammad sodiq Muhammad Yusuf uchrashuv


Файзбоғниям файзи қолмади… « Ўзбекистон Халқ Ҳаракати\n19 April 2019 - 9:36\nФайзбоғниям файзи қолмай, пайхон бўлиб, пачағи чиқиб кетди…\n“Одноклассники”дан фарқи йўқ. Бу оломон ўзи туғма маддоҳ экан… Мутелик, қуллик, таъзимкашлик қон-қонига сингиб бўлган экан. Фиравн ўзича Фиравн бўлмайди, уни халқи Фиравнга айлантирволади. Мирзиёевнинг қизи фалонга жойга ўтган бўлса нима қилибди?! Ҳатто у мен учун мансаб ҳам эмас. Менимча у қизгаям ўша вазифа мансаб бўлмаса керак. Икки гуруҳ бўлиб олиб, бириси мақтайди, бириси қўяди. Бошқа мавзу йўқми?!\nФайзбоққа сал узунроқ ва кераклироқ матн қўйса ит ҳам ўқимайди, бироқ қисқа матн ёки расм қўйса тамом…\nЯна энг кулгулиси китоб ҳақида гапириш, китоб ўқиш маскировка.\nЯқинда Россияда бир мелисага зўрлаш ҳодисаси билан боғлиқ фотони кўрсатишса ўша мелиса фотога қараб “Ялонғоч жойи йўқ-ку, қани жиноят аломати?” дебди. Қаранг унинг кўзи порнографияга шундай ўрганиб қолганки, фотодан ҳам шуни қидирган кўринади.\nШунинг сингари бу дангаса одамларга тайёр расм ё қисқа сўз бўлса-да – узун матнни ўқимаса-да.\nТелеграммда жинсий ҳаёт, қандай қилиб ўшани ўшандай қилиш мумкин деган нарсага асалга қўнган пашшадай одам кўп – обунаси кўп, лекин мен одамларга фойдаси бўлсин деб табобат бўйича нодир маълумотларни қўйсам ит ҳам ўқимабди…\nЭх дардим кўп, гапим кўп – лекин шу гапимни ҳам қисқа қила қолай, бўлмаса ҳеч ким ўқимайди, ҳеч кимга етиб бормайди…


УСТОЗ САНЪАТКОР КАРИМ ЗАРИПОВНИНГ АНЪАНАЛАРИ ВА ЗАМОНАВИЙ ЦИРК САНЪАТИ\nСанъатнинг бир қанча ноёб турлари мавжудки, улар орасида цирк санъатининг ўрни беқиёсдир. Ўзбек халқининг маданияти, санъатининг довруғини дунё билади десак янглишмаймиз. Айниқса, чавандозлик санъати жаҳон цирки ареналарида ўзбек йигитларининг бетакрор маҳоратлари орқали намоён бўлиб келган. Карим Зарипов ҳам ўзбек цирк санъатининг асосчиларидан биридир. У кишининг 125 йиллиги Ўзбекистонда кенг нишонланмоқда. Жумладан, Ўзбекистон Давлат санъат музейида 2018 йилнинг 15-май куни Республика эстрада-цирк коллежи билан ҳамкорликда машҳур чавандознинг ҳаёти ва ижодини хотирлаб “Устоз санъаткор Карим Зариповнинг анъаналари ва замонавий цирк санъати” номли кўргазмаси ўтказилди.\nЎзбекистон Халқ артисти, Ўзбекистон Қаҳрамони Карим Зарипов халқ цирки томошаларини замонавий гумбаз ости майдонига мослаган, таълим-тарбия мактабини ярата олган ва янги цирк санъатига асос солган дарғалардан бири ҳисобланади. Бу улуғ инсон ўз умрини цирк санъатига бағишлаб, юртимизда цирк санъатининг тараққиётига катта ҳисса қўшдилар. XXI асрда ўзбек цирк санъати анъаналарининг давомийлиги аслида шу улуғ устознинг фаолияти билан чамбарчас боғлиқдир. Карим Зарипов ўзининг ташкилотчилик хусусиятларидан келиб чиқиб, тез орада цирк оламида қизиқчилик ва чавандозлик санъатини кенг ривож олишига сабаб бўлди. Тошкент давлат эстрада цирк ташкилоти пайдо бўлгандан сўнг, “Чавандоз йигитлар” гуруҳини тузиб, нафақат Ўзбекистонда қолаверса, бутун жаҳонда ўзбек чавандозлик санъатини намойиш этган. 1930-1950 йиллар давомида Карим Зариповнинг фаолияти бутун жаҳонга кенг ёйилди.\nКўргазмада ўзбек миллий цирк санъати пайдо бўлишига туртки бўлган Ўзбекистон Халқ артисти, Ўзбекистон Қаҳрамони Карим Зариповнинг фаолияти билан боғлиқ суратлар, фотосуратлар, от анжомлари, чавандознинг либослари ҳамда Республика эстрада-цирк коллежининг йиллар давомида эришган ютуқлари акс этган фотосуратлар намойиш этилади. Кўргазманинг очилиш маросимида коллеж ўқитувчилари ва ўқувчилари томонидан тайёрланган концерт дастурида ҳам ўрин олди.\nКўргазмада турли давлат муассасаларидан, элчихоналардан меҳмонлар, санъатшунослар, музейшунослар, ўқув юрти ўқитувчилари ва талабалари иштирок этишди.\nТадбирда иштирокчилар ўзбек чавандозлик санъати ривожи ва республика эстрада-цирк коллежи фаолияти билан яқиндан танишиш имконига эга бўлишди.\nБугунги хостлар .... 736\nБарча хостлар ..... 540929


бўлса, кейинги бир неча йил таълим сифатини, ўқув дастурлари ва дарсликларни такомиллаштиришга йўналтиради. Вазирлик 2019 йилда қуйидаги ...\nэгаси ўз йўналишидаги дастлабки фундаментал билимларни айнан дарсликлардан олади. Содда қилиб тушунтириладиган бўлса, айни вақтда ... лицей, касб-ҳунар коллежлари ва олий таълим муассасаларидаги дарсликлар мана шундай замонавий талабларга жавоб бера оладими? Уларни ...\nтомонидан 2018-2019 ўқув йилида 1-11-синфларга мўлжалланган дарсликларнинг электрон шакллари www.eduportal.uz ахборот-таълим порталига ... муаллифлари мутахассисларнинг фикрларини билиши ва келгусида дарсликларни такомиллаштириш ва яхшилаш мақсадида, ушбу порталда босқичма-босқич ...\nқилишича, Ўзбекистон Республикаси Бош вазири Абдулла Арипов мактаб дарсликлари ва ўқув қуроллари масаласига ҳам алоҳида тўхталиб ўтган. «Мен ... кўп фарзандли оилада катта бўлганман. Акаларим 20 йил аввал ўқиган дарсликларни биз ҳам ўқиб катта бўлганмиз. Ҳозир эса дарсликлар ҳар 4 йилда ...\nуларга умри давомида инониб яшайди...Шундай экан, бугунги адабиёт дарсликлари қай аҳволда? Улар бугунги давр талабига жавоб бера оладими?дарсликлар ... ишлигини ҳисобга олсак, узлуксиз таълим тизими учун тайёрланган дарсликлар бир-бирини такрорламаслиги, аксинча, мазмунан тўлдириши, ўқувчи ...


Ўзбекистон МТЖ таркибида ўзгаришлар бор\nКеча футболчилар ва мураббийлар штаби Тошкент вақти билан соат 21:20да Тошкент - Сеул - Брисбен йўналиши бўйлаб Австралияга йўл олишди.\nЭктор Купер шу ҳафтанинг бошларида миллий терма жамоанинг Австралияга йўл оладиган таркибини эълон қилганди. Аммо уч нафар футболчи жароҳати туфайли Брисбендаги йиғинда ва Ливан ҳамда Жанубий Корея терма жамоаларига қарши кечадиган ўртоқлик ўйинларида қатнаша олмаслиги маълум бўлди. Булар - терма жамоамиз сардори, яқинда “Шанхай СИПГ” таркибида Хитой чемпионига айланган Одил Аҳмедов ҳамда “Пахтакор” футболчилари Фаррух Сайфиев ва Жасур Яхшибоев.\nШунингдек, “Пахтакор”нинг яна бир аъзоси Жалолиддин Машарипов дисквалификация туфайли ўртоқлик баҳсларида қатнаша олмаслигини футбол мухлислари яхши билишади. Шунга қарамай, Эктор Купер Машариповни Австралияга олиб кетишга қарор қилди. Чунки Машарипов расмий ўйинларда майдонга туша олади. Бош мураббийнинг истеъдодли ярим ҳимоячидан умиди катта бўлиб, Жалолиддин Машарипов 2019 йил январда бўлиб ўтадиган Осиё Кубогида жамоамизга ёрдам бериши учун мураббий шундай қарорга келмоқда.\nАвстралияга қуйидаги футболчилар йўл олишди:\nАзиз Турғунбоев (“Навбаҳор”)\nМарат Бикмаев (“Локомотив”).\nОТЖ халқаро мусобақада иштирок этади\nЎзбекистон футбол ассоциацияси томонидан терма жамоаларимиз учун муҳим мусобақаларга етарлича тайёргарлик кўриш учун барча\nшарт-шароитлар яратиб берилмоқда. Хусусан, Ўзбекистон олимпия терма жамоаси Токиода бўладиган Олимпиада баҳсларига жиддий тайёргарлик кўряпти.\nАввал хабар берилганидек, олимпия терма жамоасига хориждан мураббий изланмоқда. Унгача эса терма жамоани Равшан Ҳайдаров бошқариб туради. Ўзбекистон олимпия терма жамоаси 12-20 ноябрь кунлари БААда бўлиб ўтадиган Dubai cup халқаро мусобақасида иштирок этади. Мазкур мусобақа орқали мураббийлар штаби терма жамоага номзод футболчиларни кўздан кечириб, жамоани шакллантириш ишларини олиб боришади.\nУшбу мусобақада вакилларимиз Япония, Қувайт ва БАА терма жамоаларига қарши баҳс олиб боришади. Равшан Ҳайдаров Дубайга йўл оладиган футболчилар рўйхатини эълон қилди:\nУмид Ҳамроев (“Пахтакор”)\nҲусниддин Алиқулов (“Машъал”)\nИлҳом Алижонов (“Насаф”)\nИслом Қобилов (“Бунёдкор”)\nШерзод Насруллоев (“Насаф”)\nДилшод Саидов (“Насаф”)\nАброр Исмоилов (“Нефтчи”)\nСуҳроб Нуруллоев (“Металлург”)\nНурилло Тўхтасинов (“Сўғдиёна”)\nБобур Абдухолиқов (“Насаф”).\nDubai cup халқаро мусобақасидан ўрин олган учрашувлар жадвали:\nСоат 17:15. БАА - Қувайт\nСоат 20:00. Ўзбекистон – Япония\nСоат 17:15. БАА – Ўзбекистон\nСоат 20:00. Япония - Қувайт\nСоат 17:15.Қувайт – Ўзбекистон\nСоат 20:00. БАА – Япония.\nОТЖнинг саралашдаги рақиблари маълум\nТаиланддаги Осиё чемпионатида 1-3- ўринларни қўлга киритган терма жамоалар Токио-2020 Олимпиадасида қатнашиш имкониятига эга бўлади.\nЎтган ҳафтада Осиё чемпионати саралашига қуръа ташланди. Унга кўра Ўзбекистон олимпия терма жамоаси “F” гуруҳида Ҳиндистон, Тожикистон ва Покистон терма жамоалари билан бир гуруҳдан жой олди. Саралаш баҳслари келаси йилнинг 22-26 март кунлари Тошкент шаҳрида бўлиб ўтади.\nМусобақа регламентига кўра, саралаш баҳслари Шарқ ва Ғарб минтақасига бўлинган ҳолда ўтказилади. Ҳар икки минтақадаги гуруҳда 1-ўринни қўлга киритган жами 11та терма жамоалар Осиё чемпионатига тўғридан-тўғри йўлланмани қўлга киритишади. Уларга ўз гуруҳларида энг яхши натижа қайд этган 4та иккинчи ўрин соҳиблари ҳамда мезбон сифатида Таиланд ҳам қўшилади.\nСуперлига жамоаларига футзал ва аёллар футболи мажбурий бўлмайди\nБу ҳақда ПФЛ клубларни хабардор қилган.\nФутзал ва аёллар футболи янги мавсумда қандай кўринишда бўлиши маълум эмас.\nАниғи шуки, энди Суперлига клублари янги мавсумда мажбуран бу йўналишда иштирок этмасликлари мумкин бўлади.\nФутзал ва аёллар футболига эътибор қаратиши мумкин бўлган клублар, Суперлигада жамоаси бўлмасада, кучлилар лигасида қатнашишлари мумкин бўлади.\nАёллар чемпионати: Бугун сўнгги тур ўйинлари ўтказилади\nБугун футбол бўйича аёллар жамоалари ўртасида ўтказилаётган мамлакат чемпионатининг 2018 йилги мавсуми ўз ниҳоясига етади. Соат 14:30да\n28-турнинг барча учрашувлари старт олади.\nДиққатга сазовор жиҳати шундан иборатки, чемпион номига айнан охирги тур ойдинлик киритиб беради. Ҳозирда 1-ўринда бораётган “Бунёдкор-W” ҳисобида 72 очко мавжуд. 2-ўриндаги “Севинч” футболчилари эса 70 очко жамғаришган. Агар бугун “Бунёдкор” ғалабага эришса, ўз тарихида илк марта Ўзбекистон чемпиони унвонини қўлга киритади.\n12 карра чемпион “Севинч” эса ўзи ғалаба қозониш билан бир қаторда, “Бунёдкор”нинг мағлуб бўлишини кутиши талаб этилади. Йўқса, қаршилик қизлар кумуш медалларга эга чиқишади.\n3-ўрин соҳиби эса аллақачон аниқ бўлиб улгурган. “Металлург-W” жамоаси бронза медалларини расмийлаштиришга эришди.\nҲакамлар: А.Худойберганов, К.Середа, А.Абдуллаев, О.Умаров.\nБунёдкор — Шўртан\nҲакамлар: А.Сидорова, Ш.Қаюмов, С.Ҳасанбоев, Ф.Янсупов.\nҲакамлар: Т.Суюнов, Ҳ.Эркинова, А.Кончикова, Ш.Файзиев.\nҲакамлар: И.Гормашов, Ж.Нажмиддинов, М.Раҳматқулова, Д.Акмалов.\nҲакамлар: Ҳ.Жумаева, С.Йўлдошев, А.Абдураимов, Р.Копадзе.\nҲакамлар: И.Исмоилов, К.Ҳасанов, Ҳ.Ўролов, М.Маматхонов.


21 октябр 2020, Тошкент вақти: 04:43\nТошкентнинг Эски шаҳар мавзесидаги валюта олди-соттиси билан шуғулланувчи саррофларни якшанба куни қора ниқоблилар босди. Ўтказилган амалиёт чоғида ўнга яқин сарроф машинага босиб олиб кетилган. Аммо ўша куни кечга бориб, ички ишлар бўлимига олиб борилган саррофлар қўйиб юборилди ва улар айни пайтда “қора бозор”даги фаолиятини яна давом эттирмоқда.\nБу ҳақда хабар берган Чорсу бозорида ишлайдиган тадбиркорнинг айтишича, воқеа тез суръатда содир бўлган:\n- Ойналари қорайтирилган мошинларда келишди. Ҳаммаси қора ниқобда, автоматлар билан қуролланган эди. Тахминан ўн минутлар ичида валютчиклардан ўнтачасини ушлаб, мошинага босиб олиб кетди, қолгани қочиб қолди, деди Озодлик манбаси.\nТадбиркорнинг айтишича, кечга бориб олиб кетилган саррофлар яна бозорда пайдо бўлиб, савдосини давом эттирган.\nҚора ниқоблилар “ов”идан қутулиб қолган саррофлардан бирининг Озодликка айтишича, олиб кетилганлар Шайхонтоҳур ички ишлар бўлимида кўп ушлаб турилмаган:\n- Ўзи бундай облавалар бизда кўп бўлиб туради. Олиб боришади, қамаб қўйишади. Кейин бизнинг ҳомийларимиз тегишли одамлар билан гаплашади ва қўйиб юборишади. Келиб яна ишимизни давом эттираверамиз, деди сарроф.\nҲомийси номини ошкор қилишни истамаган сарроф, тегишли одамлар билан “гаплашиш” қанчага тушишидан бехабар эканлигини ҳам қўшиб ўтди.\nСаррофлар фаолияти билан яқиндан таниш бўлган чорсулик тадбиркорнинг айтишича, “қора бозор”нинг очиқ фаолият олиб боришига ички ишлар мулозимларининг ўзи ҳомийлик қилади:\n- Ҳақиқий эркин савдони валюта “қора бозори”да кўрасиз. Ҳамма ёқ очиқ, доллар оламан, рубль оламан деб, бемалол бақириб ўтиришади. Бундан бозор милициясининг ҳам, участка нозирларининг ҳам хабари бор. Лекин уларнинг тиши ўтмайди. Чунки валютчикларнинг ҳомийси анча баланд мартабадаги мулозим бўлади. Саррофлар унча-бунча мелисаларни ҳам “пошел” деб юборади. Уларнинг ўзини “профсоюзи” бор. Ўшанга доля бериб турилади. “Профсоюз” раиси эса йиғиб ҳомийсига беради. Бу 20 йилдан буён шаклланган мустаҳкам тизим, дейди тадбиркор.\nТошкентлик саррофлардан бирининг айтишича, уларнинг “облава” қилиниши, доллар нархининг “қора бозор”да кескин кўтарилиб кетиши билан боғлиқ бўлиши ҳам мумкин:\n- Ўтган ҳафтада бир куннинг ўзида бир АҚШ долларининг нархи 4500-4600 сўмга чиқиб кетди. Бу анча ваҳима бўлди. Балки долларнинг курсини резко кўтарманглар деб, “маслаҳат” беришгандир, дейди сарроф.\nСаррофнинг айтишича, АҚШ доллари бир кун 4600 сўмлик маррани эгаллаб турганидан сўнг сал пасайган:\n- Кеча бир доллар 4200 сўм эди, бугун эса 4250 дан олаяпмиз, 4300 сўмдан сотаяпмиз. Долларнинг кўтарилиши Россия рублининг қадрсизланиши билан боғлиқ дейишяпти, дейди сарроф.\nЎзбекистонда чет эл валютасини эркин айирбошлаш имконияти йўқ.\nДавлат курси билан “қора бозор” курси ўртасидаги жуда катта фарқ сабаб, одамлар валютани банкларда эмас, балки “қора бозор”да алмаштиришга мажбур бўлмоқда.\n2013 йилнинг биринчи февралидан бошлаб Ўзбекистон банклари жисмоний шахсларга чет эл валютасини сотишни тақиқлаш ҳақида қарор қабул қилган эди.\nҲозир фақат чет элга учиб кетаётган ўзбек фуқароси паспорти ва учқич чиптасини кўрсатиб, 2000 долларгача пулни давлат белгилаган курсда бир кварталда бир марта олиши мумкин.\nАммо бу қоиданинг ҳам амалда фақат сараланган тоифа одамлар учун ишлаëтгани айтилмоқда.


Сардор Мирзаев «Локомотив»нинг янги мавсумдаги режаларини айтди\nJan. 12, 2018, 5:05 p.m. 1258\nТошкентнинг «Локомотив» клуби Осиё Чемпионлар Лигасининг янги мавсумига тайёргарликни БААнинг Дубай шаҳрида давом эттирмоқда. «Темирйўлчилар» жамоаси етакчиларидан бири – Сардор Мирзаев «Локо»нинг илк хориж йиғини қандай ўтаётгани хусусида ўз фикрларини билдириб ўтди.\n«Янги мавсумга қизғин ҳозирлик олиб боряпмиз. Айни пайтда машғулотлар кунига 2 маҳалдан ўтказилмоқда. Дастлаб тактик машқлар бажарилаётган бўлса, тушдан сўнг тренажёр залида ва қум устида шуғулланяпмиз. Асосий урғу эса жисмоний ҳолатни тезроқ тиклаш ва яхши спорт формасига кириб олишимизга қаратилмоқда.\nЧемпионлар Лигаси старт олишига ҳам роппа-роса 1 ой вақт қолди, холос. Шу сабабли тайёргарликка зўр берганмиз. Янги мавсумда ҳам ички мусобақаларда, ҳам халқаро майдонда зафарли юришларни амалга оширмоқчимиз. Бунда эса мавсумолди йиғинлари муҳим аҳамият касб этади.\nДубайдаги илк хориж йиғинимиз анча яхши ўтмоқда. Бу ернинг об-ҳавоси қишда йиғин ўтказиш учун жуда қулай. Қолаверса, дунёнинг кўплаб жамоалари шу ерда йиғин ўтказади. Шунинг учун ҳам ўртоқлик ўйинлари учун спарринг рақиб топиш умуман муаммо туғдирмайди», - дея футболчининг сўзларини келтиради клуб матбуот хизмати.\nЭслатиб ўтамиз, 23 январга қадар Дубайда шуғулланадиган «темирйўлчилар» у ерда 4та назорат учрашуви ўтказади.\n10 Декабрь 1372\n10 Декабрь 3259\n5 Декабрь 28107\n6 Декабрь 20481


“Толибон Ислом эмас. Толибон Исломобод.”\nАҚШ терговчилари сўроқ қилган Ал-Қоида жанггарисининг мазкур кўрсатмаси келтирилган махфий ҳарбий ҳисобот Британия матбуотига сиздирилди.\nҒарб матбуотига сиздирилган махфий ҳарбий ҳисоботда айтилишича¸ Покистон махсус хизматлари Афғонистондаги Толибон жанггариларига мамлакатдаги хориж кучларига қарши амалиëтлар уюштиришга ëрдам бермоқда.\nBBC ва "The Times" газетасининг хабар қилишича¸ АҚШ ҳарбийлари томонидан ҳозирланган махфий ҳисобот декабр ойида НАТОнинг юқори даражали раҳбариятига топширилган ва унга кўра 2014 йил охирига бориб НАТО кучлари Афғонистондан чиқиб кетгач¸ Толибон ҳокимиятни қайта қўлга киритишни режаламоқда.\nBBCга кўра¸ ҳисобот хулосаси АҚШ терговчилари томонидан 4000 дан ошиқ Толибон ва Ал-Қоида жанггарилари билан ўтказилган 27 000 дан ошиқ сўроқ давомида қўлга киритилган маълумотларга асосланган.\nМахфий ҳисоботда ëзилишича¸ Покистон махфий хизмати Толибон раҳбариятини муттасил манипуляция қилишда давом этмоқда ва толиб жанггарилари уюштираëтган ҳужумларда¸ шубҳасиз¸ исломободдагиларнинг қўли бор.\nАйтилишича¸ ҳисоботда Ал-Қоиданинг юқори даражали намояндаси сўроқ давомида айтган гаплар ҳам иқтибос қилиб келтирилган. “Покистон ҳамма нарсани билади. Ҳамма нарсани улар назорат қилади. Мен Кунардаги бирор дарахтни покистондагилар кузатувчисиз (сўкинади) қилолмайман. Толибон Ислом эмас. Толибон Исломобод”¸ деб кўрсатма берган Ал-Қоида аъзоси америкалик терговчиларга жумладан.\nҲисоботнинг матбуотга чиққан хулосасига муносабат билдирган Покистон Ташқи ишлар вазирлиги уни “бемаъни” деб атади ва Исломобод ҳукуматининг қўшни Афғонистон ички ишларига аралашиш ниятидан йироқ эканини билдирди.\nАйни пайтда АҚШ Мудофаа вазирлиги матбуот котиби Жон Кирби¸ Вашингтон Покистон махфий хизматидаги айрим элементлар ва экстремистик тармоқлар ўртасидаги алоқалардан кўпдан ташвишда эканини таъкидлай туриб¸ Британия матбуотига сиздирилган махфий ҳисобот ҳали Пентагонга етиб келмаганини билдирди.\nНАТОнинг Афғонистондаги кучлари матбуот котиби Жимми Каммингс шундай ҳисобот мавжудлигини тасдиқлади ва ҳужжатнинг стратегик хулоса эмас¸ балки қамоққа олинган Толибон жанггарилари кўрсатмалари жамланмаси эканини таъкидлади.\nБритания матбуотига сиздирилган махфий ҳисобот хулосасининг Вашингтон ва Исломобод ўртасидаги кейинги пайтларда шундоқ ҳам кескинлашиб кетган муносабатларни янада кескинлаштириши кутилмоқда.\nАйни пайтда¸ ҳисоботнинг ўз ҳудудидаги қатор террор ҳужумларида қўли борлигини айтиб келаëтган Афғонистон раҳбариятининг Покистон билан муносабатларига ҳам янги совуқчилик солиши тахмин қилинмоқда.\nАна шу совуқчиликнинг олдини олиш мақсадида 1 феврал куни Покистон Ташқи ишлар вазири Ҳина Раббоний Хар бир кунлик сафар билан Кобулга келди. Бу ерда вазир хонимнинг президент Карзай ва ўз ҳамкасби Залмай Расул билан учрашиши белгиланган.


БМТ вакиллари Эрон билан яна музокара ўтказади\n28 январ 2021, Тошкент вақти: 10:19\nХалқаро атом энергияси агентлиги раҳбари Юкио Амано.\nБМТнинг Халқаро атом энергияси агентлиги Эроннинг ядровий дастури борасида иккинчи давра музокаралар ўтказади.\nТеҳрон расмийлари билан уч кун сўзлашувлар олиб борган ташкилотнинг юқори даражали делегацияси чоршанба куни Вена шаҳрига қайтиб келди.\nКейинроқ навбатдаги музокаралар 21 – 22 феврал кунлари Теҳронда бўлиб ўтишини эълон қилинди.\nХалқаро атом энергияси агентлиги раҳбари Юкио Амано олиб борилган музокаралар “муҳим масалаларда муваффақиятга эришишда фойдали бўлгани”ни айтди.\nТеҳрондан қайтган БМТ делегацияси аъзолари Эроннинг ҳамкорлигини олқишлади.\nАйни пайтда улар Эроннинг ядровий дастури борасидаги халқаро ҳамжамият хавотирларини юмшатиш учун кўпроқ иш қилиниши кераклигини урғуладилар.


Турмуш қуриш ҳақида 2 қисм — Dilkashradio.com\nБиз ўтган суҳбатимизда турмушда софдил бўлиш лозимлигини айтган эдик. Энди эса бу ҳақида Муқаддас Китоб нима дейди, шунга қарасак. “Ёлғончи тил Эгамизга жирканч, тўғрилик билан иш қиладиганлар эса Унинг севинчидир.”Агар мақсад турмушнинг мустаҳкам бўлиши бўлса унда, турмуш софдиллик асосига қурилиши керак.\nБир-бирига мос келиш тумушда асосий рол ўйнайди.\nГарчи бугунги кунда кўпгина ёшлар ўз умр йўлдошларини ўзлари топаётган бўлсалар ҳам, олдиндан келишиб ота-оналарининг хоҳишлари билан унаштирилган никоҳлар ҳали ҳам ҳаётда кўп учрайди. Аммо ота-оналар уларнинг хоҳишлари билан қурилган никоҳда йигит билан қизнинг хоҳишлари ҳам инобатга олиниши кераклигини унутмасликлари лозим. Уларнинг ҳар иккаласини ҳам турмуш қуришга мажбурламаслик керак. Уларнинг ҳар иккаласига ҳам тўйдан олдин бир-бир бирларини яхшироқ билишга ва тўйдан кейин учрайдиган мавзуларда суҳбатлашишга етарлича имконият берилиши керак.\nҚуйида турмуш қуришга тайёрланаётган йигит ва қизлар учун саволлар бор. Улар ҳақиқатдан ҳам бир-бирларига мос келадими, шуни аниқлаш учун саволларни йигит билан қиз ҳам алоҳида ҳам биргаликда муҳокама қилиши лозим. Нима учун турмуш қурмоқчисиз? Жамият нормаси бўлгани учунми? Романтик ва ҳаяжонга соладиган бўлгани учунми? Балки ёлғизлигингиз учундир? Балки бойлик ва ҳукмронлик учундир? Фақат шу сабаблар билан қурилган турмуш Худонинг никоҳ ахдини камситади. Никоҳнинг мустаҳкамлигига ишонасизми? Айрилишлар (ҳали ажралмаган, аммо алоҳида яшаш) ва ажралишлар ҳақида фикрингиз қандай? Никоҳ Худонинг режаси, аммо ажралиш эса лаънатдир, чунки у никоҳнинг “ўлимгача бизларни бирлаштир” деган махсус ахдини бузиш демакдир.\nОилани режалаштириш ҳақида фикрларингиз қандай? Абортга қандай қарайсиз? Бепушт қилишга-чи? Бепуштлик ёки бола асраб олишга қандай қарайсиз?\nТурмушда вафодорликка ишонасизми? Сиз ўзингизни тута билишга ва пок бўлиб яшашга мухтожмисиз? Никоҳсиз севги алоқаларига қандай муносабатдасиз?.\nОилавий хўрлашларни қандай қабул қиласиз? Жисмоний, ҳиссий ва жинсий хўрланишларга?\nТўлиқ мажбуриятни олишга тайёрмисиз? Оилада ва турмуш ўртоғингиз билан муносабатда очиқчасига гаплашишдаги тўлиқ мажбуриятни бўйнингизга олишга тайёрмисиз? Турмуш романтикадан кўра, ҳурмат ва ишонч орқали фаровон бўлади.\nТенгхуқуқлилик, бўйсуниш ва севги маъноларини қандай тушунасиз? Ҳақиқий севги ўз-ўзини тўлдиради? Қанча кўп берса, шунча кўп ўсади. У ёпишиб оладиган ва турмуш ўртоғини бўғиб қўядиган рашкчи севги эмас. Бугунги суҳбатимиз сизларга манзур бўлган бўлса, кейинги суҳбатларимизни ҳам тинглаб боринг.


Нусрат Раҳмат. Энг ашаддий каллакесар (ҳикоя) | www.ziyouz.uz\nБош саҳифа Ўзбек насри онлайн антологиясиНусрат Раҳмат (1941)Нусрат Раҳмат. Энг ашаддий каллакесар (ҳикоя)\nБу совуқ фамилия ҳойнаҳой қулоғингизга чалинган чиқар. 1991 -1992 йиллар давомида ана шу хунхўр ҳақида ёзмаган газета–журналлар кам қолди. Туғри, ахборотлаар бир–биридан фарқ қилар: рўзномалардан бири Чикатило йигирмадан ортиқ қиз–жувонни зўрлаб, кейин чавақлаб ташлаганини ёзса, ўзгаси ана шу рақамни ошириш ёки қуюқроқ ранг бериш пайида бўларди. Жиноят тафсилотлари ҳам шунақа: ҳақиқат билан афсона ўртасидаги чизиқни ҳамиша ҳам илғаб бўлмасди.\nТергов бир йил давом этди. Суд Чикатилони отиб ўлдириш ҳақида ҳукм чиқарди. Орадан бир йил ўтгач – 1993 йилда ҳукм ижро этилди.\nНақ 53 ( эллик уч ) қиз ё аёлни зўрлаган ва сўйган бу аблаҳни отиб ташлашгани тўғри бўлибди, дегандим ўзим ҳам аввал. Кейин эса тергов жараёнларини ўқиб, отилган одамлар тақдирини ўрганиб, фикримдан қайтдим. Ўлим жазоси бир умрлик қамоқ жазоси билан алмаштирилиши зарур экан, деган қатьий хулосага келдим.\nЧикатилонинг жинояти билан мен ўртага қуяётган муаммо бир–бирини инкор этадигандай, қутбнинг икки томонидай бўлиб туюлиши мумкин. Аслини олганда, ҳар иккисида ҳам инсон тақдирига муносабат ётибди.\nМайли, кечинмалар хусусида йўл–йўлакай баҳслашармиз.\nМатбуот Чикатилони бетиним қотил, хунхўр жаллод, йиртқич – хуллас, инсоннинг беҳудуд нафратини ифодалайдиган ҳақоратлар билан «сийлаб» турди. Зино қилиб, кейин пичоқ санчиши машъум изни йўқотиш учун қилинган чора деб ёзишди. Бошқалар бу ҳолни қандайдир касалликка йўйишди ва ҳакозо.\nҲа, биз кўп саволларимизга айнан табиатдан жавоб излашимиз зарурга ўхшайди. Фақат савол бериб, жавобини тинглайбилсак кифоя. Инсон гўштидан мазахўрак бўлган шер билан бўри ҳақида сўз юритдик. Ҳатто илон, заҳарли илон ҳам хун таъмини татиса, хавфли душманга айланади. Ёки кана, чивинни олинг. Улар сизни топиб бораверади.\nХўш, бу не ҳикмат? Эҳтимол, инсон яъни mono sapiens қон томирларида вужудни сармаст қилувчи, сафо берувчи модда бордир ва унга нашаванд бўлган жонзод ўзини идора этолмай қолар?!\nГазеталардан бири Чикатило ҳақида шундай деб ёзди. «Чикатило овга чиққанди ўша куни. Қонга ташна йиртқич ўрмон ёқалаб бораркан, қаршисидан тўққиз–ўн яшар қизалоқ чиқди. У қўзиқорин терарди. Чикатило нигоҳлари билан уни пайпаслаб чиқди, сўнг хотиржамгина деди: «Бу ерларда қўзиқорин кам бўлади, юр мен сероб жойни кўрсатаман». Қизалоқ, беихтиер унга эргашди. Бу ғаркўз амакиниг нигоҳлари олдида лахта–лахта қилинган навқирон вужуд, қизалоқнинг хаёлида эса қузиқорин дегани тўкиб қуйилгандай сероб жойлар намоён эди.\nУлар овлоқ сўқмоқлар бўйлаб анча ичкари киришди. Чикатило атрофга тағин бир бор хавотирона кўз югуртирди–ю қизчага ташланди, унинг нозик бўйнидан тутиб йиқитди, чайир қуллари билан қисди. У дод деёлмади. Қотил чап қўли билан ўлжасини ерга босиб, ўнг қули билан кийимларини ечиб ташлади. Зўрлаб бўлгандан кейин ҳамон хушига келмаган қизалоқнинг кўксига тиғ санчди. Унинг жимгина сизаётган қонидан бир қултум ичди-ю, йўлида давом этди.\nГап шундаки, Чикатило биринчи ёки охирги хунхўр нашаванд эмас. Бундай вос–вослар бўлган ва бўлиб туради. Ўтганларини билиб кўйиш, келажакдагисидан огоҳ бўлиш шарт! Ҳа. Шарт! Ахир, фарзандалар, сингиллар, опалар бор…\nБу қассобни Игор Костоев раҳбар бўлган ўта хавфли жиноятларни очувчи гуруҳ қўлга олди. Бирқатор газета–журналлар мазкур гуруҳни кўкларга кўтариб мақтади. Костоевнинг ўзини комиссар Катанига қиёслашди.\nАслини олганда, гуруҳнинг йигирмага яқин аъзоси атиги битта жиноятчини саккиз йил излашди. Чикатилонинг милиционерлардай рацияси, тўпончаси, машинаси йўк; улардай катта маош олмайди. Саккиз йил давомида йигирма кишига чап бериб, яшириниб юрди ва эллик уч кишини ҳаётдан бенасиб этди.Улар кимнингдир қизи, хотини, синглиси эди.\nРио де Жанейрода жиноятни йигирма тўрт соатда очмаган полиция гуруҳини ландавўр ва лакалов ҳисоблаб, ишдан четлаштиришаркан.\nТўғри, Чикатило маккор, бирор из, ашёвий далил қолдирай, ҳидини чиқармай қассоблик қилган. Бунинг устига турли шаҳарларда иш кўрган. Журналистлар комиссар Катанига тенглаштирган ўша Костоев ва унинг шерикларидан кўра тадбиркорроқ бўлгани учун ҳам саккиз йил давомида қон тўккан у!\n1982 йилнинг май ойида Ростов шаҳри яқинидаги электр поезди бекатига туташ ўрмондан политехника институти студенти Катя И.нинг жасади топилади. Экспертиза марҳумани тўрт кун илгари ўлдирилганини аниқлайди. Буғилган, тажовуз қилинган, кўксига уч бор пичоқ санчилган, Бу тўла тафсилот эмас. Мутахассислар актида яралар\nнинг ҳажми, характери, ўлимининг содир бўлиш сабаблари илмий тилда баён этилган, албатта.\nЗудлик билан оператив группа тузилади, шубҳали одамлар рўйхатга олинади.\nШу орада терговчи Рябов Катянинг кундалик дафтарини ҳижжалаб ўқиб, қуйидаги ёзувнинг остига чизиқ тортади: “Ярамас В. билан уришиб қолдим Нияти бузуқ. Энди гаплашмайман».\nВолодя деган йигитча юқори курс студенти бўлиб, Катя билан учрашиб тураркан.Уларни кинода, ўрмон сайрида кўрганлар бор экан. Дарҳақиқат йигирма тўрт соат давомида Володя қўлга олинади. Биринчи суҳбат чоғида Рябов Катянинг нобуд бўлганидан сўз очмай уларнинг муносабатлари, учрашувлари билан қизиқади. Володя қизни мажнунона\nсевишини тан олади, масаланинг моҳиятига етмай анграяди. Иккинчи суҳбатда тергувчи кундалик дафтардаги ёзувни ниқтаб кўрсатади изоҳ сўрайди. “Ҳа, мен ўрмонда… лекин у кўнмади» дейди йигитча.\nҲуллас, Катянинг ваҳшиёна ўлдирилганидан воқиф бўлган Володя беҳудуд дард, надомат билан йиғлайди. «Уни сен ўлдиргансан!» дейди терговчи қатъий қилиб. Ошиқ йигит бундан баттар надомат чекади, қасам ичади. Кейин эса “бўйнига олдиришади.» “Уни мен ўлдирдим, мени тезроқ отиб ташланглар», деб зорланади. Аммо терговчилар қаҳрга минган, ҳаяжонга тушган одамлар билан қандай муомала қилишни билишади. Тағин далда беришади.\nОрадан олти ой ўтгач, шаҳарнинг бошқа бир чеккасида, ўрмонга туташ жойда ўн яшар қизалоқнинг жасади топилади. Қарашса, худди Катядек зўрланган, кўксига пичоқ санчилган, маммаси тишлаб олинган.\nКатяни ҳам, ўн яшар қизалоқни ҳам Чикатило ўлдиргани бир\nнеча йиллардан кейин аён бўлди.\nБечора Володя! Қайбир хатонинг қурбони у?! Бунга терговчилар сабабми ёғуд ўлим ҳукмини жорий этган қонунчилар?! Балки униси ҳам буниси ҳаммасдир: мажнунона, муҳаббат қурбони бўлгандир, шўрлик Володя!\nШундан кейин бу иш “Ўрмон» деб номланади. Гуруҳга қўшимча изқуварлар ажратилади, шубҳага олинганларнинг ҳар бир қадами назоратдан қочирилмайди.\nАммо арқонни жуда узун ташлашган эканми олти ой орасида тағин икки қиз худди шу усулда ўлдирилади. Қотилликнинг бири Киев, иккинчиси Ленинград шаҳри яқинида содир этилади. Тергов ишларига мазкур шаҳарларнинг ҳам донгдор изқуварларни жалб этишади.\nУзоқ баҳс–мунозаралардан кейин жиноятчининг тақрибий портретини яратишади улар. Ана шу таърифга биноан у тахминан 25 – 30 ёшларда, аввал спорт билан шуғулланган бақувват, келишган киши. Илгари судланган, ҳеч қаерда ишламайди, чаласавод. Ростовда туғилган ва шу ерда прописка қилинган булиши керак. Руҳий касалик аломатлари\nбор. Эҳтимол жиннихонада ётиб чиққандир.Атрофдагилар билан кам мулоқотда бўлади. Кўпроқ электр поезд бекатларида, ўрмон ёқаларида юради. Гапга чечан, қизлар аёлларни тез қармоққа туширади. Унинг қўлида дипломат бор ичида ўткир пичоқ, тўпонча бўлиши керак.\nБу 1983 йил эди. Лекин 1990 йилда кўлга олинган Чикатило салкам эллик ёшда, ҳеч қачон спорт билан шуғулланмаган, новча манфур, аввал судланмаган, фабрикада таъминотчи бўлиб ишлайдиган олий маълу-\nмотли (филолог) КПСС аъзоси, оиласи, икки фарзанди бор, мутлақо соғлом, атрофдагилар билан ҳушмомула киши экан. Қўлида кичик сумкача, ичида пичоқ, чилвир.\nҚаранг–а, қанча катта фарк. Эҳтимол, изқуварларни ҳам чалғитган нарса ана шу фарқдир.\nМайли, хулосани айтиб қўйишга шошилмайлик. 1985 йили Анатолий Кравченко деган киши шубҳа билан қўлга олинди. Бу одамнинг қопқонга тушиш тафсилоти ғалати. Костоев гуруҳида ишловчи Зоя деган лейтенант қиз тузоқ сифатида бекатларда юради, хотин – қизлар билан мулоқотда бўлган шубҳали кимсаларни кузатади, ўзини уларга мойил қилиб кўрсатади.\nРостов яқинидаги бекатлардан бирида Кравченко Зоянинг қармоғига илинади. Танишувдан кейин уни ўрмонга таклиф этади. Зоя қараса, бу одамда улар излаётган қотилнинг ҳамма аломатлари бор: татуировка қилинган қулида дипломат, гапга чечан, хушқомат. Улар анча ичкари киришади. Кравченко бу хушрафтор, оқтомоқ ва арзон ўйнашнинг уёқ–буёғини ушлаш пайида бўлади. Зоя эса нуқул чап бериб бўлар–бўлмас нарсаларни сўрайверади. Шуниси ғалатики, бу жавоблар ҳам қиз кутгандай бўлиб чиқаверади. Эзмалик жонига тегади, шекили.\nКравченко бир ойгача ҳеч нимани бўйнига олмайди. Кейин гарданига қўйишади. У бир эмас, олти хотин–қизни ўлдирганини ёзиб беради. Газеталар ашаддий қотил қўлга тушганлиги ҳақида шов-шув кўта-\nСудда у тағин тонади, аммо жабрдийдаларнинг дарғалаб қавмлари, улардан совғаю мукофотлар олиб қўйган терговчилар ҳамма воситаларни ишга солиб. уни отиб ташлашни талаб қилишаверади, Суд уни отиб ўлдириш ҳақида ҳукм чиқаради.Тағин хатога йўл қуйишдан чўчиган жиноят кодексининг даққоқ каламушлари ҳукм ижросини уч ойга чўзишади.\n1990 йилда Чикатило қўлга олингандан кейин, изқуварлар гуруҳи устма–уст қўпол хатолар қилганига ишонч ҳосил этгач, виждон азобиданми ёки бошқа сабабданми Львов шаҳрига – Кравченконинг онасиникига боришади. «Марина Никифоровна бизни кечиринг, дейишади, хато килибмиз, ўғлингиз бегуноҳ экан. Беҳудага отилибди…» «Анатолийни отишдими» қулоқларига ишонмай сўрайди кампир.\nТағин: Кравченко қўлга олингач, қизлари сингиллари ўлдирилган аламзадалар ал қасосу, минал ҳақ дея бош кўтарадилар. Фамилияси Кравченко бўлган оилалар, одамлар икки кунда шаҳарни\nтарк этишга мажбур бўладилар.\nМен ноҳақ нобуд бўлган Володяни, Анатолий ни эсласам, раҳматли бувимнинг маҳзун аллалари ёдимга тушади.\nАлҳазар – о\n1986 йил, яъни Кравченко қатл этилгандан икки ой ўтгач Тошкентнинг аэропорт районида (ҳужжатларда шундай деб қайд этилган) ўрта ёшдаги аёлнинг жасади топилди. Айнан буғилган, зўрлан –ган, юрагига пичоқ санчилган, мамаси тишланган. Кейин Олмаотада…\nДемак, тантаналар анча эрга нишонланган экан. «Ўрмон» операциясини давом эттиришдан ўзга чора йўк.\nКостоев гуруҳини ( бошқаларни ҳам ) таҳликага солиб, қақшатиб юрди. Турли шаҳарларда қизлар, аёлларнинг қонга бўланган жасадлари топилаверди. Шубҳага олинган ўнлаб кишилар қамоққа ташланадилар.\n1990 йилга келиб, ногаҳонда Чикатило ҳам шубҳа билан, тасодифан қўлга тушади. Қотил элекр поездидан дайди аёлни тушиб қолишини талаб этади, лекин у кўнмайди. Буни кузатиб турган изқуварлар иккаласини ҳам олиб кетишади. Чикатилонинг визиткасидан ўткир пичоқ ва чилвир чиқади. Аёлни ўрмон сайрига таклиф этганини буйнига олади. Уни роса сўроқ қилиб, пичоққа илинадиган гап чиқаришолмайди. Жавоб бериб юборгандан кейин санчиклаб ўрганишса, айнан жасадлар топилган Киев, Ленинград, Тошкент, Алмати шаҳарларига идора томонидан командировка қилинган экан.\nЙўқ, бу гал улар айнан қўли қон қотилнинг ҳиқилдоғидан тутишган эди. Узоқ давом этган савол- жавоб, таҳдид, алдам–қалдамлардан кейин қирқ\nхотин–қизни ўлдирган, деган айбномага ўзи тузатиш киритади. Яъни, 53 ( эллик уч! ) кишини аспаласопинга жўнатганини ёзиб беради. Исбот учун изқуварлар билан бориб, ўрмонларда кўмилган ёки суякларигина қолган жасадларни кўрсатади.\nЙўқ, ҳаммаси шу эмас. Мен бу ҳикояни Ўзбекистонда ўлим жазоси бекор қилинишидан илгари ёзган эдим.”Пахта иши” билан ноҳақ ўлим жазосига ҳукм этилган ватандошларнинг қисматлари ҳақида қалам тебратгандим.\nҲикоянинг қолган қисмини ўчириб ташладим.\n← Аввалги Аввалги Исомиддин Пўлатов. Китоб ўғриси (ҳикоя)\nКейинги → Кейинги: Нусрат Раҳмат. Қавмлар ёки Вадим фалсафаси (ҳикоя)


Нью-Йорк ва Гонконг миллиардерлар сони бўйича етакчилик қилмоқда\n12:32 / 10.03.2016\nForbes журналига кўра, Нью-Йорк ўз ҳудудида яшайдиган миллиардерлар сони бўйича жаҳондаги 25 та энг йирик шаҳарлар ўртасида 1-ўринни эгаллади. АҚШнинг бош мегаполисида 79 миллиардер яшаши маълум бўлди. Уларнинг умумий бойлиги 364 млрд доллардан кўпроқни ташкил қилади. Нью-Йоркнинг энг бой вакили унинг собиқ мэри, 40 млрд долларлик бойликка эга Майкл Блумберг ҳисобланади.\n2-ўринни 68 миллиардерга эга Гонконг эгалламоқда. Бу ерда яшовчи милилардерларнинг умумий бойлиги 261,3 млрд долларни ташкил этади. Мегаполиснинг энг бадавлат одами CK Hutchison Holdings компанияси раҳбари Ли Ка Шинг ҳисобланади. Унга тегишли бойлик 27,1 млрд долларни ташкил қилмоқда.\n3-ўринни эса Москва эгалламоқда. Россия пойтахтида 60 нафар миллиардер истиқомат қилади, уларнинг жами бойлиги 217 млрд долларга яқинни ташкил қилади. Россияда ҳаммаси бўлиб 77 миллиардер яшайди. Россияликлар ўртасида энг бадавлат одам НОВАТЭК ва "Сибур" компаниялари эгаси Леонид Михельсон бўлмоқда. Унинг бойлиги 14,4 млрд долларни ташкил қилмоқда.\nМиллиардер сони бўйича энг йирик шаҳарлар ўнталигидан, шунингдек, Пекин (51 миллиардер), Лондон (48), Мумбай (32), Шанхай (31), Сеул ва Шэньчжэнь (30 нафардан) ҳамда Сан-Франциско (28) ҳам ўрин олди.\nРейтингнинг охирги поғонасини Женева эгалламоқда. Бу шаҳарда 13 миллиардер яшайди. Шаҳарнинг энг бадавлат одами россиялик миллиардер Геннадий Тимченко ҳисобланади, унинг давлати 11,4 млрд долларга баҳоланган.


Жарималар мамлакати - xabar.uz\n27.05.2019 08:51 0 11804\nАвтомобилни халқ орасида ҳазил тариқасида «иккинчи хотин» ҳам дейишади. Оиласини моддий таъминлаш эр кишининг бурчи. Қўшимчасига машина олса, унинг гарданидаги «олахўржин» каррасига оғирлашади. Айниқса, бизнинг шароитда.\nБиринчидан, машина олишнинг ўзи бўлмайди. Хорижликлар ёки узоққа бормайлик, ён қўшниларимиз 2-3 минг «кўки»га яхшигина ҳолатдаги «иномарка» минса, биз бу пулга, ўзимизнинг эски GMларгаку йўл бўлсин, 80-йилларнинг «Жигули»сини зўрға оламиз. Ўша «Жигули»ниям бир неча йил рўзғордан орттириб йиққан ёки бир мавсум Россияда ишлаб, тишни кавагида сақлаб тўплаган пулга чирт кўзни юмиб, ичда бир этни узиб, оладиганлар қанча.\nУёғига ҳар йили қимматлаб борадиган ёқилғи харажатлари, бутловчи қисмлар, эски матоҳнинг ҳар ойлик уста кўриги ва... янгидан-янги жорий қилинаётган, «отнинг калласидай» жарималар кутиб турибди.\nМавзуга оид: Кундузи фарамни ёқиб юрганим учун...\nБир ойча олдин «Максим Горький»дан келаверишда битта ГАИ тўхтатди.\nҲа, камандир, нима айб қилдим, десам, ЙҲХ қоидасининг палон бандини бўзиб, кундузи ҳаракатланаётган пайтда олд фарангизни ёқиб олибсиз, деди.\nҲа энди, туннелга кирганимда ўчириш эсдан чиқибдида. Бўлди, мана ўчириб қўйдим, билмабман кечирасиз, дедим.\nБилмаслигингиз сизни жавобгарликдан озод этмайди деб... барибир жарима ёзди.\nБугун ҳам ГАИ тўхтатиб, ҳурматли ҳайдовчи ЙҲХ қоидасининг палон бандини бузиб, кундузи олди фараларингизни ёқмабсиз деди.\nҲа, энди камандир, қоида янги бўлса, эсдан чиқибди, ўрганиб олгунимизгача кечириб туринглар десам, ҳаммани кечираверсак, давлат бюджетини ким ўйлайди ака, хафа бўлманг, ёзмасам бўлмайди, деди ва саволга тутди:\n– Охирги марта қачон ёздиргансиз?\n– Бир ой олдин.\n– Қайси қоидабузарлигингиз учун?\n– Кундузи фарамни ёқиб юрганим учун...\nГАИ акамиз кулвордида, ҳужжатимни қайтариб бериб, кетаверинг деди, барака топгур.\n(c) Facebookдан олинди\nКундузи чироғини ёқиб юришга GMнинг яқин ва ҳозирги авлод машиналари мослашмаган бўлса, 80-йилларнинг «Жигули»сию, «Москвич»и дош берармиди?! Ҳар бир янги қоида, жарима тури пайдо бўлиши – халқнинг шўрига шўрва тўкилиши дегани. Қадимда турли ўлпону солиқ турлари ўйлаб топилиб, омманинг бор-буди шилинган бўлса, ҳозир бу «замонавий» талқинда – жарималар шаклида бўй кўрсатяпти. Ҳали айтишларича, пиёдалар учун ҳам алоҳида жарималар «ишлаб чиқилмоқда». Ана кейин йиғимнинг зўрини кўринг. Буёқда йиллаб тажрибага эга ҳайдовчиларнинг тўлов эвазига номига мажбурий малака оширишию, турли «автотестлар»дан ўтиши...\nМутасаддиларнинг иддаоси битта – шу орқали йўлларимиздаги қурбонлар сонини камайтирамиз! Кошки эди, бу статистика кескин камаяётган бўлса. Битта парадоксни ҳисобга олиш керак – мантиқсиз чекловлар ва жарималар қоидабузарликларни камайтиришга хизмат қилмайди. Аксинча, ҳайдовчиларни бездиради, безбетлаштиради. Манзил бўйлаб хавфсизлик камарисиз келган ҳайдовчи «пост»дан ўтишда уни тақиб оладию, беш сония ўтиб, яна ечиб кетаверади. Мана сизга – акс таъсир ёки «қарс»нинг иккинчи томони. Чунки бизда бу қоидалар бошданоқ фақат хавфсизликни ўйлаб эмас, кўпроқ қандайдир манфаатлар ва жарима йиғими учунгина қилинади. Ўзимизни алдамайлик, барчамиз биламизку буни.\nЯқинда машина ойналарини берухсат «тонировка» қилиш ёки орқа ён ойналарга парда ўрнатиш учун жарима миқдори бирданига 25 бараварга оширилди! Бунга ҳеч қандай изоҳ ҳам берилмади, ҳеч қандай муҳокамага ҳам қўйилмади. 200 минг сўмлик жарима шартта 5 миллион сўмга кўтарилди. Нега?!\nЁн ойналарга парда илишнинг оқибати шунчалик оғирми? Ёз кунларида, қуёш тиғида автомобилда шаҳарлараро йўл юриб кўрганлар билади орқа ён пардаларга эҳтиёж қанчалик юқорилигини. Айниқса, орқа ўриндиқда болалар ўтирган бўлса, уларни қуёш уришидан асраш учун парда тортишга мажбур бўласиз. Кунига узоқ йўл қатнайдиган ўн, юз минглаб кишиларда шундай қилишдан бошқа чора йўқ. Чунки автомобилларимизнинг ҳаммасиям кондиционерли эмас. Бундай машиналарга қурби етмайдиганлар қанча. Қизиқда, орқа ён ойналарга парда илиб юриш шунчалик жиддий йўл-транспорт ҳодисаларига олиб келадими? Буни мутахассислар қандай изоҳлайди билмадиму, фикри ожизимча, жариманинг бу қадар «шиширилиши»га қонуний «тонировка» қиладиганлар сони камайгани, бунинг ортидан «жамғарма»ларга тушаётган пул оқими пасайгани бўлса керак.\nЎзингиз ўйлаб кўринг: бир йил аввалги петициядан унумли фойдаланишиб, махсус рухсатнома асосида орқа ва орқа ён томон ойналарини қорайтириш учун жисмоний шахслар ЭКИҲ 90 баробари (18,2 млн сўм), юридик шахслар учун 120 баробар (24,3 млн сўм) тўлаши кераклигини белгилаб қўйишди. Аслида у петицияда «тонировка» пуллик бўлсин, дейилмаганди. Майли, пуллик қилинганидаям бошқа давлатлардаги каби ҳамёнбоброқ қилинса бўлардику. Ахир, ҳаммада ҳам 1 йил учун 18 миллион тўлаш имкони йўқ.\nШу орқали (тақиқ сабаб) қоидабузарлик ҳолати истаб ёки истамай кўпайтирилди. Махсус рухсатномали «тонировка» ёки парда қўйиб йилига машинанинг салкам ярми пулини тўлашни истамаганлар буни яширинча қилишга ўтишди. «Жиноятчиларни кўпайтир ва ўзингни адолат посбони қилиб кўрсат»ми буёғи?\nЭнди ҳайдовчиларда учта йўл бор: биринчиси – катта пулга махсус рухсат орқали ойнани қорайтириш, иккинчиси – таваккал қилиб, яширинча парда илиб юриш ва қўлга тушиб қолса, катта жаримани тўлаш, учинчиси – ёзнинг иссиғида, қуёшнинг тиғида йўловчиларини жизғанак қилиб юравериш.\nҲар учаласида ҳам ҳайдовчи ҳеч нарса ютмайди. Қоида ва жаримани яратганларга эса ҳар қанақасигаям фойда.\n...Йўлсозлар кўргазма учун бир йўлакли асфальт ётқизади, текис йўл талашиб бир изга чиққан машиналар «лобма-лоб» урилади, одамлар қурбон бўлади, бунга ҳеч ким жавоб бермайди. Магистралларда ён полосадан юрсангиз «гарможка»дан машинангиз сакраб хуноб қилади, ё йўлдан чиқиб хавфида қоласиз ёки текис йўл талашиб бехосдан ЙТҲ содир этасиз, яна ҳеч ким жавоб бермайди. Йиллаб ямалмайдиган «яма»ларга тушасиз, энг омадингиз чопганда шиналарингиздан ажраласиз, дискаларни қийшайтирасиз ва яна ўзингиз айбдор бўласиз. Лекин «қурбонлар сонини камайтириш» учун, машинангиз ёниб кетиш хавфида бўлса ҳам, чарағон кунларда фара ёқиб юришга мажбурсиз, чунки маънан эски автомобиль миниш – қурбингиз етгани эмас, айбингиз. Болаларингизни қуёш иссиғидан ҳимоялаш учун орқа ойналарга парда торта олмайсиз, чунки йилига 18 миллионни тўлаб қўймагансиз... Хуллас, ҳаммасига ўзингиз айбдорсиз. Сабр, сизларга!\nйўллар Тонировка жарималар кундузи чироқ ёқиб юриш


Мазкур мўъжаз рисола бундан минг йиллар илгари ёзилган бўлиб, унда илмнинг фазилати, олимларнинг қадр-қиймати, илм аҳлининг одоблари, уламоларнинг ахлоқи ва фатво беришга лойиқ кишининг даражаси тўғрисида маълумот берилган. Рисолада оят-ҳадислардан намуналар, мутафаккир ва донишмандларнинг юздан ортиқ маърифатли гапларидан иқтибослар келтирилган. Ундаги маълумотлар илм олувчи ёшларнинг баркамол авлод бўлиб етишишида муҳим аҳамият касб этади. Рисола кенг китобхонлар оммаси учун мўлжалланган\nМуаллиф: Абу Бакр ал-Ожуррий\nТаржимонлар: Ҳ.Аминов, Ў.Палванов\nБичими: 60x84 1/32\nЎзбекистон Республикаси Вазирлар Маҳкамаси ҳузуридаги Дин ишларибўйича Қўмитанинг 3360-сон хулосаси асосида тайёрланди.\nКўрилган сони: 2798\nахлоқ уламо, axloq ulamo\n«Саҳифалар»Олимларнинг илм йўлида чеккан машаққатлари, кўрсатган сабр-матоналари битилган.МУҚАДДИМА Шайх Aбдулфаттоҳ Aбу Ғудда ..


Э Ъ Л О Н — Hacked By Anonymous Ghost Gaza\n“Sino” aksiyadorlik jamiyati акциядорларининг йиллик умумий йиғилиши 2017 йил 27 июн куни (хафтанинг сешанба куни) соат 10-00да Самарқанд шаҳар, Спитамен шох кўчаси, 270-уй манзили бўйича жойлашган “Sino” aksiyadorlik jamiyati маъмурий биноси мажлислар залида ўтказилиши ҳақида маълум қилади.\n1. Жамият кузатув кенгашининг 2016 молиявий йил якунлари ва жамиятни ривожлантириш стратегиясига эришиш бўйича кўрилаётган чора-тадбирлар тўғрисидаги ҳисоботи;\n2. Жамият Бош директорининг 2016 йил молия-хўжалик фаолияти якунлари ва жамиятни ривожлантириш стратегиясига эришиш бўйича кўрилаётган чора-тадбирлар тўғрисидаги ҳисоботи;\n3. Жамиятнинг 2016 йил якунлари бўйича йиллик ҳисоботи, бухгалтерия баланси ва молиявий натижалар тўғрисидаги ҳисоботи ҳамда фойда ва зарарларини тасдиқлаш.\n4. Жамиятнинг 2016 йил молия-хўжалик фаолиятини миллий ва ҳалқаро ташқи аудиторлик текширувидан ўтказиш натижалари юзасидан аудиторлик ташкилотининг хулосаларини тасдиқлаш.\n5. Жамиятнинг 2016 йил молия-хўжалик фаолиятини текшириш натижалари юзасидан тафтиш комиссиясининг ҳисоботи ва хулосасини тасдиқлаш.\n6. 2016 йил якуни бўйича олинган соф фойдани тақсимлаш, акциялар бўйича дивидендлар миқдори ва уларни тўлаш тартибини тасдиқлаш.\n7. Жамият 2017 йил фаолияти учун кузатув кенгаш аъзоларини сайлаш.\n8. Жамият 2017 йил фаолияти учун тафтиш комиссияси таркибини сайлаш.\n9. Жамият ижроия органини сайлаш.\n10. Жамият ташкилий тузилмасини тасдиклаш.\n11. Корпоратив бошқарув тизимини баҳолаш натижалари бўйича “Samarqand vaqt” MChJ хулосасини тасдиқлаш.\n* Жамият акциядорларининг йиллик умумий йиғилишида иштирок этиш ҳуқуқига эга бўлган акциядорларнинг рўйхатини тузиш учун 2017 йил 21 июн ҳолатига ва умумий йиғилиш ўтказилиши ҳақида хабар қилиш учун 2017 йил 15 июн ҳолатига акциядорлар реестри шакллантирилади.\n* Акциядорларга тақдим этиладиган ахборот (материаллар) билан жамият биносида танишиб чиқишлари мумкин.\n* Акциядорларни рўйхатга олиш 2017 йил 27 июн куни соат 09-00дан 10-00га қадар давом этади.\nМурожаат учун телефон: 0 (366) 221-71-13


Ўзбекистонда ушбу ҳафта қандай об-ҳаво кутилмоқда? - Zamin.uz\nРеспублика Гидрометерология маркази ушбу ҳафтада кутилаётган об-ҳаво маълумотини эълон қилди.\nҲарорат фонининг юқори бўлишига қарамасдан, бу бизнинг минтақа учун аномал ҳарорат эмас. Шундай, масалан, 2018-2019 йилларда худди шу даврда кундузги ҳарорат 40-43 даражагача етган. Республикамиз шимоли ва чўл зонасида ҳарорат қийматлари 44-46 даража бўлгани қайд этилган. Шу давр учун энг юқори ҳарорат Навоий вилоятидаги Бузаубой метеостанциясида 2019 йил 20 июлда қайд этилган, ўшанда ҳаво ҳарорати термометр устунчасининг 47,7 даража кўрсаткичида тўхтаган. “Замин” янгиликларини “Одноклассники”да кузатиб боринг


Илм йўлида жуфтига кўмакдош бўлган муслималар\n19148 Ўқиш режими + -\nФотима бинти ал-Мунзир ибн аз-Зубайр ибн ал-Аввом.\nСаид ибн ал Мусаййибнинг қизи\nФотима бинти Муҳаммад ибн Аҳмад.\nМарям бинти Жаҳш.\nФотима бинти Яҳё.\nАмат ал-Ғафур бинти Исҳоқ ад-Деҳлавий.\nМарям бинти Жаҳш\nМуслималар нафақат фиқҳ, ҳадис ва тафсир, балки бошқа исломий илмларни эгаллашда ҳам фаол бўлганлар. Марям бинти Жаҳш шундай аёллардан бири ҳисобланади. У тўртинчи асрда яшаб, Аллоҳ Қуръон учун танлаган араб тилининг мутахассиси эди.\nУнинг турмуш ўртоғи яманлик олим Жамолиддин Али ибн Абулфавориз ал-Ҳамaдоний бўлган. У Марям бинти Жаҳшга араб тили илмини ўрганишига ёрдам берар, унинг учун ўткир ақл манбаи эди. Бунинг эвазига Марям бинти Жаҳш ўзининг фикрлари билан эрининг тўғри хулоса ва қарорлар қабул қилишида муносиб ҳисса қўшар эди.\nУнинг эри муржийлар билан кўпгина баҳсларда қатнашиш билан банд бўлар, кўп вақтини улар билан ўтказар эди. Бир куни у Аъроф сурасининг 40-оятидан қуйидаги иқтибосни келтирди:\n«Албатта, оятларимизни ёлғонга чиқарганлар ва улардан кибр қилганларга осмон эшиклари очилмас ва улар туя игна тешигидан ўтмагунча жаннатга кирмаслар»\nМуҳокамада ҳозир бўлган муржийлар вакили шундай деди: «Бу Аллоҳ учун жуда осон. Агар У истаса, туяни игнанинг тешигидан ҳам ўтказади».\nАли уйга қайтганида унинг фикри шу билан машғул эди ва у тун бўйи ухлолмади. Унинг хотини Марям ундан нима бўлганини сўраганида, бўлган воқеани тушунтирган Алига шундай гап айтдики, у роҳат ила уйқуга кетди ва жуда яхши ором олди. Унинг хотини:\n«Қуръон оятида туя нарса эмас, балки ҳаракат манбаидир», – деган жавобни берган эди.\nФотима бинти Муҳаммад ибн Аҳмад\nҲозир биз ўз замонасининг машҳур фақиҳаси билан учрашамиз. У ҳанафийлик фиқҳида ном қозониб, буюк ҳуқуқшунос ва олим Муҳаммад ибн Аҳмад ибн Абу Аҳмад Алоуддин Самарқандийнинг қизи бўлиб, унга тенг келадигани йўқ эди. У ўз отасидан фиқҳни ўрганибгина қолмасдан, унинг «Туҳфат ул-фуқаҳо» асарини ҳам эслаб қолган.\nУсул ул-фиқҳ илмида ҳурматли шахслардан бўлган Алоуддин Абу Бакр ибн Маъсуд ал-Косоний Фотима бинти Муҳаммад ибн Аҳмадга уйланиб, кейинчалик «Туҳфат ул-фуқаҳо»га шарҳ ёзди, уни Фотима розияллоҳу анҳонинг отасига кўрсатади. Муҳаммад ибн Аҳмад жуда хурсанд бўлади ва уни қизи учун берилган маҳр сифатида қабул қилади.\nЎша замоннинг фақиҳлари: «У«Туҳфа»га шарҳ ёзди ва Шайхнинг қизига уйланди», деб ёзишган.\nТурмушга чиққунга қадар Фотима ўз отаси билан биргаликда фатволар чиқарар ва уларни иккалалари ёзар эдилар. «Ал-Бадоий» муаллифи билан оила қургач, фатволар уч ҳуснихат (отаси, эри ва ўзи)да ёзила бошлади. У эри хато қилганда, тузатар эди. Ибн ал-Одим шундай дейди:\n«Менинг отам: «Фотима Ҳанафийлик мазҳабидан жуда яхши иқтибос олар ҳамда фатволарнинг тўғри ва аниқ асосланган бўлишига катта эътибор берар эди», деб айтиб берган эдилар. Унинг эри ал-Косоний иккиланиб, фатво чиқаришда хатога йўл қўйганида, у эрига тўғри фикр бериб, хатосини тушунтирар эди».\nҲайратланарли?! Биз қачон Фотима бинти Муҳаммадга ўхшаш олималарни кўрамиз?! Яқин юз йилларда ким унинг изидан боради?!\nФотима бинти ал-Мунзир ибн аз-Зубайр ал-Аввом\nАсмо розияллоҳу анҳо Ислом тарихида нафақат Абу Бакр розияллоҳу анҳунинг қизи ва Ойша розияллоҳу анҳонинг опаси сифатида, балки саҳобий Зубайр ибн ал-Аввомнинг итоатли хотини сифатида ҳам машҳур.\nУ Пайғамбар алайҳиссаломни қўллаб-қувватлашда намуна кўрсатиб, ҳижратга сафар олдида Муҳаммад соллаллоҳу алайҳи васаллам ва отаси Абу Бакр розияллоҳу анҳунинг овқатларини боғлашда уларнинг камарларини ишлатгани учун тарихда «икки белбоғ эгаси» деган номни олди. Хавфли бир вазиятда Асмо розияллоҳу анҳо уларга таом етказиши зарур бўлган, шу сабабли у ҳомиладорлигининг оғир ҳолатларига қарамасдан Савр тоғига кўтарилди.\nХўш, бунга сабаб нима бўлган? Бу Пайғамбар алайҳиссаломга бўлган чуқур муҳаббат белгиси эди. Сўнгра Абу Жаҳл ғазаб билан келиб, отаси ва табаррук Пайғамбар алайҳиссаломнинг қаердалигини сўраганида ҳам у кучли иймон соҳибаси сифатида бу ҳақида билмаслигини айтди ва бунга жавобан юзига қаттиқ зарба олиб, кучли мардлик ва жасорат кўрсата олди.\nУнинг муҳаббати фақат Расулуллоҳ соллаллоҳу алайҳи васалламга итоат қилиш билан чегараланиб қолмади. Балки у ўз невараларини ҳам бу улуғ Зотга муҳаббатли қилиб тарбиялади. Фотима бинти ал-Мунзир шундай невараларидан бири бўлиб, унинг исми бугунги кунда ҳам ҳадис китобларида тилга олинади.\nФотима бинти ал-Мунзир раҳматуллоҳу алайҳа ўз даврининг тобеини сифатида эҳтиром қилинган. У буюк олима бўлиб, фақиҳа дея тан олинган ва ўз амакисининг ўғли Ҳишом ибн Урва ибн аз-Зубайрга турмушга чиққан эди. Ҳишом розияллоҳу анҳу ҳам буюк олим ва муҳаддис бўлган. Унинг машҳур ўқувчилари қуйидагилардир: Имом Абу Ҳанифа, Имом Молик, Шуъба раҳимаҳуллоҳ ва Суфён ас-Саврий раҳимаҳуллоҳлар.\nГарчи улар амакивачча бўлган бўлса-да, Ҳишом раҳматуллоҳи алайҳ Асмо розияллоҳу анҳодан кўп ҳадис ривоят қилмаган. Шунинг учун у хотинидан ҳадисларни сўрар, ёзиб олар ва ўз биродарлари, талабаларига ҳам ўргатар эди. Уларнинг кўпчилиги бу ҳадисларни айнан Фотима раҳматуллоҳи алайҳадан ривоят қилган (Муҳаммад ибн Исо ат-Термизий шулар жумласидан).\nФотима бинти Яҳё\nФотима бинти Яҳё тўққизинчи асрнинг буюк мужтаҳидаси бўлган. «Мужтаҳида» – «мужтаҳид» сўзининг аёлларга нисбатан қўлланиладиган шакли бўлиб, бу сўздан Ислом ҳуқуқ манбаларига кўра «ҳукм чиқарадиган олима» маъноси англашилади. Улар ўз навбатида ҳукмларни жамият талабларидан келиб чиққан ҳолда фатво сифатида ҳам эълон қилишади. Мужтаҳида мақомини олиш учун Қуръон ва ҳадис илмини эгаллаган, саҳоба, тобеин ва бошқа буюк фиқҳ олимлари қарашларини ўрганган бўлиши лозим бўлган. Шунга кўра бу номга эга бўлиш осон бўлмаган, бироқ Фотима бинти Яҳё раҳматуллоҳи алайҳа шу номга мушарраф бўла олган саноқли муслималардан бири бўлиб тарихда қолди.\nИлм олиш унга отасидан мерос бўлган. Унинг отаси ҳам маҳоратли фақиҳ бўлиб, талабалари ўртасида турли савол-жавоблар қилиб турар ва унинг қизи ҳам бу суҳбатларда иштирок этар эди. Буюк олим ал-Шавқоний у ҳақида шундай дейди:\n«У бу муассасанинг энг машҳур талабаси эди. Отаси билан турли мавзуларда муҳокамага киришар, фатво қабул қилишда ижтиҳод ҳам қилар эди. Бу эса унинг нақадар чуқур билимга эга бўлганлигининг исботидир».\nУни отаси ал-Мутоҳҳар ибн Муҳаммад ибн Сулаймон ибн Муҳаммад (879 в.э.)га турмушга беради. Ал-Мутоҳҳарнинг омади келган эди, чунки ҳар гал жавоб беришда қийналганида турли фиқҳий саволларни хотинидан сўраб олар эди. Ҳаттоки талабалар мубоҳасаси пайтидаги энг мушкул саволларга жавоб олиш мақсадида парда ортида ўтирган буюк мужтаҳида аёлга мурожаат қилар эди.\nУ жавоб билан қайтганида бу сизнинг сўзларингиз эмас, балки «парда»нинг жавобидир, дейилганини тарихий манбаларда ўқишимиз мумкин.\nАмат ал-Ғофур бинти Исҳоқ ад-Деҳлавий\nАмат ал-Ғофур бинти Исҳоқ ад-Деҳлавий ажам миллатли буюк мужтаҳида. Ўн учинчи асрда яшаб ўтган.\n«Ажам» сўзи «араб бўлмаган» деган маънони билдиради ва бу ўзга миллат вакилалари орасида илм йўлида муваффақиятга эришган аёллар кўп бўлишига сабаб, улар араб тилини ўз она тилидек ўрганишганлиги эди. Бинобарин, бизнинг буюк мутафаккир ота-боболаримиз Имом Бухорий, Ибн Сино ва бошқалар ҳам араб бўлмаган. Худди шунингдек, муҳаддиса Амат ал-Ғофур бинти Исҳоқ ад-Деҳлавий ҳам Деҳли – Ҳиндистондан бўлган.\nУнинг отаси Ҳиндистоннинг кўзга кўринган олимларидан бири бўлиб, олима отасининг қўлида, унинг талабалари билан таълим олган. Ўқитиш фиқҳ, ҳадис ва Қуръон илмлари, шариат асосларидан иборат эди. Шундай қилиб, у бу соҳаларда жуда юқори мавқега эга бўлиб борди. Отаси уни илмли инсонга турмушга берди. Ҳар гал турмуш ўртоғи бирор саволда ечим топа олмаганида ўз хотини Амат ал-Ғофурга мурожаат этар ва улар бу масалани бирга ҳал этишар эди.\nГўзал Нажмиддинова тайёрлади\nФарзандингизни дангасаликдан қайтаришга ёрдам берадиган маслаҳатлар\nБуюк саҳоба Муовия ибн Ҳакам асСуламий розияллоҳу анҳу Пайғамбаримиз соллаллоҳу алайҳи васаллам муаллимликларини мақтаб шундай деган Отаонам у зотга фидо давоми...\n09:00 / 01.10.2019 462\nОНА ТИЛИМ Онам айтган аллаларда топдим сени, Ҳар бир сўзинг юрагимга бўлди малҳам. Афзал ўлим, унутгандан кўра Сени, Отам тили, онам тили Она тилим Кимнинг тили давоми...\n09:29 / 17.03.2017 1690\nҲифз йўналиши бўйича аёл-қизлар ўртасидаги Қуръон мусобақаси якунланди\nНаманган шаҳридаги Ҳазрати Лангар жоме масжидида бўлиб ўтаётган Қуръон мусобақасининг ҳифз йўналиши бўйича қисми ўз якунига етди. Унда Муслимаат.уз сайти давоми...\n00:02 / 04.02.2018 637\nСўйлайин ул зоти муҳтарамдан мен, Эй азиз биродар, дилдан тингла сен. Эллик иккинчи йил, апрел ойида, Ниёзботир деган қишлоқ жойида Туғилди бир гўдак, давоми...\n02:12 / 19.10.2018 1717\n22:03 / 12 июль 333\n13:15 / 04 июль 826\n15:17 / 01 июль 411


Тожикистонда дунё даражасидаги биринчи йўл пайдо бўлади (видео)\nДушанбе – Қўрғонтепа йўли Тожикистоннинг бир ярим миллиондан ортиқ одам яшайдиган иккита йирик шаҳрини боғлаб турибди. Ҳар куни бу йўлдан минглаб юк машиналари ва енгил машиналар ўтиб турибди. Лекин йўлнинг ўзи – иккала томонга биттадан йўналиш бўлган, икки қатордан иборат бўлиб, трассадаги қопламани охирги марта ўн икки йилдан кўпроқ вақт аввал таъмирлашган эди. У эндиликда юкланмага дош беролмаяпти: йўлнинг катта қисми чуқур ёриқлар ва ўйиқлардан иборат.\nҲар куни шоссега чиқишига тўғри келаётганлар – таксичилар, майда савдогарлар ва трасса бўйлаб яшайдиганлар,айниқса, кўп қийналмоқда. "Ҳар икки-уч ойда бир марта автомобилнинг юриш қисмини таъмирлашга тўғри келмоқда. Бунинг ҳаммасига йўлнинг ёмонлиги сабаб бўлаяпти", – деб шикоят қилади хусусий тадбиркор Абдураҳмон.\nТожикистон ҳукумати икки йирик шаҳар ўртасидаги янги йўлнинг қурилиши тез орада бошланишига ваъда бермоқда. Осиё тараққиёт банки лойиҳага 65 млн доллардан ортиқ имтиёзли кредитлар ва грантлар ажратди. Бу магистрал тортиш учун зарур бўлган сумманинг учдан икки қисмидир. Қолган маблағлар мамлакат ҳукумати, OPEC соф энергия фонди ва Япония ҳукумат лойиҳасидан келиб тушади.\nТожикистондаги Осиё тараққиёт банки раҳбариятининг сўзларига қараганда, кенг, сифатли йўл иқтисодий ўсишга кучли туртки беради: мамлакатнинг иккита йирик шаҳрини бирлаштиради, улар ўртасидаги товар айланиши ва йўловчилар оқимини кўпайтиришга имкон беради. Бундан ташқари, трасса Тожикистон ва Афғонистон ўртасидаги транспорт йўлагининг бир қисмига айланади.\n"Биз лойиҳани хайвей энергия билан таъминлаш мақсадида «Соф энергия» фондини ҳам жалб қилдик. Йўлнинг ёритилиши қуёш панеллари орқали амалга оширилади, – дейди Прадип Сривастава. – Қуёш панеллари бу йўлак бўйлаб жойлашган баъзи қишлоқларни ҳам электр билан таъминлайди. Биз кўплаб йўллардаги замонавий хавфсизлик усулларини жорий қилаяпмиз. Бу жуда инновацион лойиҳа ҳисобланади".


Ўқитувчининг қадри — Янгиликлар — Миллий тикланиш\n14:49, 08 Noy\nҲануз эсимда: мени ҳаммадан бурун ўқитувчининг уст-боши лол қолдирди. У ниҳоятда сипо ва озода кийинган эди. Оҳори тўкилмаган оппоқ кўйлак, ўша пайтларда расм бўлган қора чарльстон костюм-шим, бўйнида гулдор галстук, оёғида ялт-ялт этиб турган қора туфли, бошида тахи бузилмаган чуст дўппи…\n– Пушкин. «Кавказ асири», – деди тиниқ, сокин овозда, сўнг қўлидаги китобга қарамасдан, машҳур достонни ёддан ўқий кетди.\nБилмадим, эҳтимол, ўша дақиқаларгача шеърни яхши ўқийдиган одамни кўрмагандирман, эҳтимол, ўқитувчининг каттагина достонни деярли ёддан билиши қаттиқ таъсир этгандир. Лекин, назаримда, ўша онларгача умримда ҳеч қачон бундай сеҳргар овозни, бундай мафтункор оҳангларни эшитмаган эдим! Нафақат мен, синфни тўлдириб ўтирган қирқдан ортиқ болалар ўзлари сезмаган ҳолда буюк достон сеҳрига «илинган», достон билан бирга ниҳоятда чиройли кийинган бу хушсурат одамга, адабиёт ўқитувчисига маҳлиё бўлиб қолишган эди!\nЎша дарсдан хотирамда муҳрланиб қолган яна бир тафсилот: мен қирқ беш дақиқа қандай ўтганини билмайман, фақат қўнғироқ чалиниб дарс тугаб қолганидан қаттиқ афсус қилганим ҳануз эсимда.\nШу-шу, адабиёт дарси биз учун энг севимли дарсга, адабиёт ўқитувчимиз Маматамин ака Маҳмудов эса энг азиз инсон ва энг ҳурматли мураббийимизга айланди.\nМаматамин аканинг ўзи ҳам шеърлар, ҳикоялар ёзар, биз адабиёт ва санъатга оид ҳамма янгиликларни у кишидан эшитар, ўша маҳалда машҳур бўлган янги асарлар «Ёш куч», «Гулистон», «Ўзбекистон адабиёти ва санъати» газета-журналларини ҳам шу одамдан сўраб олиб ўқирдик. Умуман, Маматамин ака фақат адабиёт эмас, бошқа фанлар, хусусан, география, табиат, тарих фанларидан ҳам яхши хабардор эдилар. Шунинг учун илмга, адабиёт ва санъатга ишқибоз ёшлар у кишининг атрофида парвона эди. Шу тарзда саккизинчи синфга ўтгунча Маматамин акадан таҳсил олдик, саккизинчи синфдан бошлаб эса тақдир бизга яна бир ажойиб инсон ва истеъдодли педагог Сулаймон ака Амировни инъом этди.\nҲурматли газетхон гапнинг нишаби қаёққа қараб кетаётганини аллақачон сезаётган бўлса керак. Дарҳақиқат, мақолани ўз ёшлигим, ўз домлаларимдан бошлашимдан мақсад – мен, авваламбор, бугунги адабиёт ўқитувчиси, унинг ёш авлодни тарбиялашдаги роли, қолаверса, умуман, мактабларда адабиётдан дарс бериш муаммолари тўғрисидаги фикр-мулоҳазаларим, тўғрироғи, ташвишли ўйларим билан ўртоқлашиш эди.\nЙўқ, мен бугун мактабларимизда ўз илмининг шайдоси бўлган, адабиёт ва санъатни чуқур идрок этиб, севиб дарс берадиган адабиёт ўқитувчилари йўқ, демоқчи эмасман. Улар бор, ҳатто бундайлар адабиёт ўқитувчилари орасида кўпчиликни ташкил қилади, десам янглишмасман. Мен буни қишлоқ мактабларида бўлган учрашувлардан ҳам, газетамизга адабиёт ўқитувчиларидан бот-бот келиб турадиган хатлардан ҳам сезаман. Лекин, минг афсуски, бунинг аксини кўрсатувчи фактлар, яъни ўз фанини яхши билмаган, бадиий асардан завқланиш нималигини англаб етмай туриб дарс берадиган, оқибатда ўз ўқувчиларида адабиёт ва санъатга меҳр уйғотиш ўрнига, ундан совитиб қўяётган адабиёт ва мусиқа ўқитувчилари ҳам оз эмаски, бу нарса бизни ташвишлантирмай қолмайди. Энг ёмони, бундай ўқитувчилар адабиётга ўта юзаки, агар таъбир жоиз бўлса, ниҳоятда расмий ва қуруқ бир нарса, деб қарайдилар. Аксар ҳолларда уларнинг дарслик китобини очиб, «фалончи ёзувчи фалон йили фалон шаҳарда туғилди, фалон йили фалон асарни ёзди, бу асарида у писмадон қаҳрамоннинг образини яратди» каби тайёр гапларни, ҳис-туйғусиз ўлик матнни қуруқ, жонсиз овозда зерикарли ўқиб беришдан нари ўтмайдилар. Улар бадиий асарни ҳаёт билан солиштириб ўқиш кераклигини, асар қаҳрамонларининг қувончи ўқувчининг қувончига, мусибати – сал муболаға қилиб айтганда – унинг шахсий мусибатига айланиб кетиши лозимлигини ё англамайдилар, ё бунга иқтидорлари етмайди. Чунки Анна Каренина ёхуд Отабек-Кумушларнинг фожеий севгиси ўқувчини ларзага солиши учун ўқитувчи бу асарларни ёниб ўқиши ё улар ҳақида ёниб ҳикоя қилиб бериши зарур. Бусиз том маънода адабиёт ўқитувчиси бўлиш қийин, лекин афсуски, биз бу ҳақиқатни унутиб қўймоқдамиз.\nАлбатта, ҳозирги даврни биз таҳсил кўрган уруш йилларига таққослаб бўлмайди. Бугунги ўқувчиларнинг қизиқиш доираси бизнинг ёшлик чоғларимиздагидек, фақат адабиёт билангина чекланган эмас. Бугунги ёшларнинг маънавий оламини бойитишга хизмат қилувчи омиллар кўп. Уларнинг эътиборини ёлғиз адабиёт эмас, санъатнинг бошқа турлари – кино, телевидение, спорт ва ҳоказо-ҳоказолар жалб этмоқда. Боз устига, физика, математика, биология каби аниқ фанлар тараққиёти ҳам шундай ривож топдики, улар ёшларнинг хаёлот оламини ром қилиб олиши табиий бир ҳол. Лекин бу ҳаётий ҳақиқат адабиёт ўқитувчисининг қиёфаси ва унинг ёш авлодни тарбиялаш тўғрисидаги фикрларимизни инкор этмайди, билъакс, уларнинг олдига янги, илгаригидан ҳам мураккаброқ вазифалар қўяди. Бу вазифаларнинг энг муҳими – адабиёт ўқитувчиларининг дунёқараши, илми, диди ва маданий савияси билан боғлиқдир. Албатта, илм ва маданий савия ҳамма ўқитувчилар учун баб-баробар, муҳим. Лекин адабиёт ўқитувчиси учун айниқса зарур. Чунки математика ўқитувчиси ўз фанини яхши билса, эҳтимол, шунинг ўзи кифоядир, бироқ адабиёт ўқитувчиси учун бу етарли эмас. У нафақат дастурдаги ёзувчилар ижодини, балки бугунги адабий жараённи фаол кузатиб бориши шарт. Бугун адабиёт ва санъат соҳасида нима гаплар бўляпти, қайси китоб, қайси кино, қайси санъат асари халқнинг эътиборини тортяпти, қизғин баҳс-мунозараларга сабаб бўляпти, нима учун севиб ўқиляпти ёки қайси асарлар нима сабабдан танқидга учраяпти – буни билиш деярли фарз. Нега? Чунки ўқувчи ёшлар бугунги адабиёт ва санъат асарларини кўп ўқишади, томоша қилишади, бу асарлар ҳақида ўзаро кўп баҳслашишади. Энди тасаввур этинг: ўқувчи бу янгиликларни билса-ю, унга гўзаллик ва нафосатдан дарс берадиган ўқитувчи билмаса, ёшларнинг саволларига «ўқимадим, билмайман», деб турса!\nАфсус-надоматлар бўлсинки, маориф соҳамизда илмли-билимли, юксак маданиятли ўқитувчилар билан бирга, биз айтгандай, ўз савияси, диди, маданиятини ўстириш ҳақида ўйламайдиган, адабиёт муаллими бўла туриб дастурдан «бир қадам чиқолмайдиган», бугунги адабиёт ва санъат билан қизиқмай қўйган, савияси паст ўқитувчилар ҳам бор, ҳатто дадил айтиш мумкинки, оз эмас!\nУч-тўрт киши бўлиб бордик. Институт домлалари бизни яхши қарши олишиб, иззат-ҳурмат билан катта аудиторияга бошлаб киришди. Учрашув шу ерда бўлиши керак экан. Лекин негадир ҳеч ким йўқ эди. Бирор соат ўтгандан кейин домлалар орасида шивир-шивир бошланди, кейин улардан бири хижолатдан дудуқлана-дудуқлана узр сўради. Маълум бўлишича, учрашувга келадиган ўқитувчилар қаёққадир кетиб қолишибди. Бу гапни эшитган адиблар, айниқса, ёш шоирлар, қаттиқ ранжишди. Тўғрисини айтсам, аввалбошда мен ҳам хафа бўлдим, бироқ дўстларимнинг кайфиятини кўриб гапни ҳазилга бурдим:\n– Қўйинглар, оғайнилар, учрашувга келишмаган бўлса… бунинг бирор-бир сабаби бордир. Сиз билан биз ҳали классик бўлганимиз йўқ. Ўқитувчилар узоқ жойлардан келишган. Пойтахтда нима кўп – театр кўп, музей, санъат саройлари кўп. Янги кинолар қўйиляпти. Ўшаларни кўришга кетишгандир!\nЭрталаб уйда телефон жиринглади. Гўшакни олсам – ўша таниқли шоир. Асабий куляпти.\n– Кеча учрашувга келмаган адабиёт ўқитувчилари қаерда бўлишган экан, биласизми? Чақардаги чойхонага бориб ош ейишипти!\nБир куни урушдан ярадор бўлиб қайтган ўша ўқитувчимиз – Сулаймон ака синфга кулиб кирдилар-да, бир-икки болани четга тортиб:\n– Тирик шоирни кўришни хоҳлайсанларми? – деб сўрадилар.\n– Хоҳлаймиз, – дедик биз…\n– Хоҳласаларинг… Иқонга Тошкентдан Миртемир келибди, юринглар, бориб кўриб келайлик. Шоир одам, кўп нарсдаларни билади, бир мириқиб суҳбатлашиб келамиз, – дедилар Сулаймон ака.\nАжабо, бу ўқитувчилар (кейин билсак, уларнинг аксарияти битта имтиҳон топшириш учун уч-тўрт марта «юмалаб», «бир амаллаб» «3» олиб кетишар экан!) ўз қишлоқларига қайтиб боришганда пойтахт янгиликларини эшитиш умидида кўзлари жовдираб ўтирган болакайларга нимани айтиб беришар экан?.. Йўқ, мен уларга эмас, балки Тошкентдан қайтган муаллимларининг оғизларига тикилиб ўтирган ўша болакайларга ачинаман! Ахир, наҳот бу муаллимлар гўзалликка, нафосатга ташна бу болаларга янги фильм, янги спектакль ёхуд адабиёт ва санъат оламидаги янгиликлар ўрнига Чақар ёки Эски Жўва чойхонасида еган ошлари тўғрисида гапириб беришса?\nМана, барча ўқитувчилар, хусусан, адабиёт ўқитувчиларининг маънавиятига оид яна бир муаммо. Биз бу муаммога 1983 йил обуна пайтида дуч келдик. Мен «Ўзбекистон адабиёти ва санъати» газетасининг бош муҳаррири бўлганим важидан мазкур масалага тўхтаб ўтишни лозим деб топаман.\nАввалло, шуни айтиш лозимки, обуначиларимизнинг учдан бир қисмини ўқитувчилар ташкил этади. Бунинг учун биз маориф ходимларидан, жумладан, Маориф министрлиги ва унинг қуйи ташкилотларидан жуда миннатдормиз. Лекин обуна пайтида шундай мактабларни (айниқса, шаҳар жойларда) ҳам кўрдикки, уларда ўнга яқин адабиёт муаллими бўла туриб, уларнинг биттаси ҳам адабиёт ва санъат газетасига обуна бўлмаган!\nАлбатта, мен ўзим муҳаррирлик қилаётган газетага обуна бўлмадингиз, деб бировга таъна қилишга ҳаққим йўқ. Бу сатрларга кўзи тушган одам эҳтимол: «Газетангиз қизиқ эмасдирки, улар ёзилишмагандир!» дейишга ҳам ҳақлидир. Лекин, биринчидан, бизнинг қўлимиздаги фактларга қараганда, бу мактаблардаги адабиёт ўқитувчилари фақат бизнинг газетамизгагина эмас, умуман, бошқа адабий журнал ва газеталарга ҳам обуна бўлмаганлар! Иккинчидан, ўша мактабларнинг ўзида адабиётдан йироқ кўплаб ўқитувчилар борки, улар адабий журнал ва газеталарга обуна бўлишгану адабиёт ўқитувчилари ёзилишмаган! Демак, бу ерда гап адабий газета ва журналларнинг савиясидагина эмас, ўша бир тоифа адабиёт муаллимларининг бугунги адабиёт ва санъатдан узилиб қолганларида, адабий жараённи фаол кузатиб бормаётганларида, бошқача қилиб айтганда, ўз устларида ишламай қўйганларида! Учинчидан, бизнинг фикримизча, ҳар қандай ҳолда ҳам, адабиёт ўқитувчиси, агар у ўзи тарбия қилаётган ёшлардан орқада қолишни истамаса, адабий журнал ва газеталарга обуна бўлиб, уларни муттасил кузатиб бориши шарт. Акс ҳолда, ўқитувчи ўз талабаларидан орқада қолиб, уларга кулги бўлиб юриши ҳеч гап эмас!\nАлбатта, яна қайтараман, менинг бу гапларимдан биз ўқиган пайтларда ҳамма ўқитувчилар зўр эди-ю, ҳозир яхши муаллимлар кам, деган хулоса чиқмаслиги лозим. Бахтимизга, ҳозир ҳам ўз касби, ўз фанининг шайдоси бўлган фидойи ўқитувчилар кўп. Зотан, ҳар бир даврнинг ўз фазилати бўлганидек, ўзига хос қийинчиликлари, ечилиши лозим бўлган, аммо ечилмай қолаётган мураккаб муаммолари бўладики, уларни ҳисобга олмай фикр юритиш адолатдан эмас.\nБугун ана шундай долзарб масалалардан бири – ўқитувчининг обрўсини кўтаришдир. Сир эмас, сўнгги йилларда хўжалик, савдо ва маиший хизмат соҳаларида ишлаб, бол ушлаган бармоқларини ялайвериб жир битиб кетган калондимоғ шахслар ҳам кўпайиб кетдики, уларнинг тасаввурида ўқитувчилик иккинчи даражали касбга айланиб қолган! Шу сабаб бу олижаноб касбга менсимай қараш ҳоллари бор. Ўқитувчи фақат ўқитишгина эмас, ҳаётий қийинчиликларни бартараф этишда ҳам фаол бўлиш ўрнига бир чеккада томошабин бўлиб туриши тўғри эмас. Адабиёт ва адабий қаҳрамонлар ҳаётий қийинчиликлар билан курашда тобланганидек, ўқитувчилар ҳам турмуш қийинчиликларини енгиб ўтишда намуна бўлишлари керак. Ҳар кун, ҳар соат фарзандларимизни юксак орзулар билан яшашга, улуғ идеалларимиз учун курашга тинмай ўргатиб боришлари даркор. Яхши ўқитувчилар ҳамиша шундай бўлган ва шундай бўлиб қоладилар. Тўғрисини айтсам, мен ҳар сафар ўз фарзандларим ҳақида ўйлаб, улардан қувонган онларимда ўзимдан эмас, балки уларга одоб ўргатиб, илм берган ўқитувчилардан миннатдор бўламан. Шунинг учун ҳам бу олижаноб касб эгалари олдида ҳамиша бош эгаман.


Олий таълим ташкилотларида таълим олиш имкониятларини янада кенгайтириш чора-тадбирлари тўғрисида – oliymahad.uz\nОлий таълим ташкилотларида таҳсил олиш истагидаги ёшларнинг таълим олиши учун кенг имкониятлар тақдим этиш, тўлов-контракт асосида ўқиётган ҳар бир талабага билим олиш учун қулай шароитлар яратиш, ёшларнинг илм-фанга бўлган интилишларини янада рағбатлантириш ва ёшларни молиявий қўллаб-қувватлаш мақсадида:\n1. 2021/2022 ўқув йилидан бошлаб республикадаги барча олий таълим ташкилотлари бакалавриатининг кундузги таълим шаклида ҳамда магистратура босқичида тўлов-контракт асосида таҳсил олиш учун таълим кредити ажратишнинг янги тизими йўлга қўйилсин.\nтижорат банклари Молия вазирлиги томонидан жойлаштириладиган ресурслар ҳисобидан таълим кредитларини Марказий банкнинг асосий ставкасида ажратади;\nтаълим кредитининг асосий қисми талабанинг расмий ўқиш муддати тугагандан сўнг еттинчи ойдан бошлаб 7 йил давомида қайтарилади;\nтаълим кредитини расмийлаштиришда ва унинг қайтарилишида талабанинг доимий даромад манбаига эга бўлган оила аъзолари биргаликда қарз олувчи сифатида қатнашишига рухсат этилади;\n“Ижтимоий ҳимоя ягона реестри”га кирган оилалар фарзандларидан таълим кредити учун гаров ва кафилликлар талаб этилмайди.\n2. Таълим кредитлари бўйича тижорат банкларини молиявий ресурслар билан таъминлаш учун Молия вазирлиги ҳузурида Таълим кредитини молиялаштириш жамғармаси (кейинги ўринларда – Жамғарма) ташкил этилсин.\nЖамғармага Давлат бюджетидан 2021 йилда камида 1 триллион сўм, кейинги йилларда ҳақиқий талабдан келиб чиқиб маблағлар ажратилсин.\nЖамғарма маблағларини шакллантириш манбалари этиб қуйидагилар белгилансин:\nЖамғарма томонидан аввал ажратилган ресурсларнинг қайтишидан тушадиган маблағлар ва улардан олинадиган фоиз тўловлари;\nЖамғарманинг вақтинча бўш маблағларини тижорат банкларига жойлаштириш ҳисобига фоизли тушумлар;\nХалқаро молия институтларининг имтиёзли кредитлари, ҳомийлик, грант маблағлари ва қонунчилик ҳужжатларида тақиқланмаган бошқа манбалар.\nЖамғарма юридик шахс мақомига эга бўлмаган ҳолда Молия вазирлигида алоҳида очиладиган шахсий ғазна ҳисобварағи шаклида ташкил этилади;\nЖамғарма фаолияти Молия вазирлиги марказий аппаратига ажратиладиган 3 та штат бирлигидан иборат бўлинма томонидан амалга оширилади;\nЖамғарма маблағлари ҳисобига тижорат банкларининг сўровларига асосан уларга Марказий банкнинг асосий ставкасида таълим кредити ажратиш учун мазкур ставкадан 4 фоиз бандга паст бўлган ставкада ресурслар ажратилади;\nМарказий банкнинг асосий ставкаси пасайтирилган тақдирда, ресурс маблағлари ва таълим кредити бўйича фоиз ставкаси мутаносиб равишда пасайтирилади, оширилган тақдирда эса ўзгаришсиз қолади.\n4. Вазирлар Маҳкамаси икки ҳафта муддатда қуйидагиларни назарда тутувчи Молия вазирлиги ҳузурида Таълим кредитини молиялаштириш жамғармаси ҳисобидан олий таълим ташкилотларида тўлов-контракт асосида ўқиш учун таълим кредитларини ажратиш тўғрисидаги низомни тасдиқласин:\nтаълим кредитлари бўйича юзага келадиган кредит таваккалчилигини Молия вазирлиги ва тижорат банклари ўртасида тақсимлаш ҳамда Жамғармадан ажратилган маблағларнинг бир қисмини тижорат банклари томонидан гаров депозити сифатида қабул қилиш;\nреспубликадаги давлат олий таълим муассасалари, хусусий ва хорижий олий таълим ташкилотлари ҳамда уларнинг филиаллари талабаларига контракт тўловлари учун кредит ажратиш;\nЖамғарма томонидан таълим кредитлари учун маблағлар ажратишда тижорат банкларига қўйиладиган мувофиқлик мезонларини ўрнатиш.\n5. Молия вазирлиги Жамғармага 2021 йилда маблағларнинг Давлат бюджети ва давлат мақсадли жамғармалари маблағлари, бюджетни қўллаб-қувватлаш учун жалб қилинадиган халқаро молия институтлари\nва хорижий ҳукумат молия ташкилотларининг кредитлари, суверен халқаро облигацияларни чиқариш ва қонунчилик ҳужжатлари билан тақиқланмаган бошқа манбалар ҳисобидан ажратилишини, 2022 йилдан бошлаб эса Давлат бюджети параметрларида назарда тутилишини таъминласин.\n6. Олий ва ўрта махсус таълим вазирлиги манфаатдор вазирлик ва идоралар билан биргаликда бир ой муддатда қонунчилик ҳужжатларига ушбу қарордан келиб чиқадиган ўзгартириш ва қўшимчалар тўғрисида Вазирлар Маҳкамасига таклифлар киритсин.\n7. Мазкур қарорнинг ижросини назорат қилиш Ўзбекистон Республикаси Бош вазирининг ўринбосари Б.А.Мусаев, олий ва ўрта махсус таълим вазири А.Х.Тошкулов ҳамда молия вазири Т.А.Ишметов зиммасига юклансин.\n2411310cookie-checkОлий таълим ташкилотларида таълим олиш имкониятларини янада кенгайтириш чора-тадбирлари тўғрисидаno\nОлдингиХалқлар дўстлиги куни муносабати билан бир гуруҳ юртдошларимизни мукофотлаш тўғрисидаКейингиҒийбатдан сақланиш одоби


Россия ҳарбий самолётларининг Ўзбекистонда парвоз қилишига рухсат берилди\n14 апрел 2021, Тошкент вақти: 19:36\nРоссиянинг МиГ-31 товушдан тез учар ҳарбий самолёти Кинжал Х-47М2 баллистик ракетаси билан қуролланган.\nРоссия ҳарбий самолётлари бундан буён Ўзбекистон ҳудудида парвоз қилиши мумкин, айни пайтда Ўзбекистон ҳарбий самолётлари ҳам Россия ҳаво ҳудудидан фойдалана олади. Бунга рухсат берувчи ҳужжат 28 февраль куни Сенат томонидан маъқулланди.\nРасмий маълумотда айтилишича, қабул қилинган ҳужжатга асосан ҳарбий самалётларнинг бошқа давлат ҳаво ҳудудидан учиб ўтиш жараёни соддалаштирилди. Бу эса рухсат олиш ва парвоз вақтининг камайишига сабаб бўлади.\nЎзбекистон ва Россия ўртасида ҳарбий самолётларнинг икки давлат ҳаво ҳудудидан фойдаланиши тўғрисидаги ҳукуматлараро шартнома 2018 йилнинг 12 октябрида Тошкентда имзоланган эди.


ЖЧ-2022 саралаш. Фаластин Саудия Арабистонини ўзида қабул қилади / CHAMPIONAT.asia\nЖЧ-2022 саралаш. Фаластин Саудия Арабистонини ўзида қабул қилади\n05 окт 2019 12:23\nТеглар : ЖЧ-2022 саралашФаластин\n15 октябрь куни ЖЧ-2022 саралаш босқичидан ўрин олган Фаластин - Саудия Арабистони учрашуви бўлиб ўтади.\nНиҳоят узоқ давом этган музокаралардан сўнг Фаластин Саудия Арабистонига қарши ўйинни қаерда ўтказиши маълум бўлди. Фаластин футбол ассоциацияси президенти Жибрил Ражуб журналистларга берган интервьюсида терма жамоа навбатдаги уй учрашувини ҳам ўзида ўтказишини айтиб ўтди. Маълум бўлишича, Жибрил Ражуб ФИФА вакиллари билан алоқага чиқиб терма жамоа нима бўлган тақдирда ҳам ўзида ўйнашини айтган.\nШундай қилиб Фаластин - Саудия Арабистони 15 октябрь куни Ал Рам шаҳридаги биз ўйнаган стадионда бўлиб ўтадиган бўлди. 2018 йилги жаҳон чемпионати саралаш босқичида ҳам Фаластин билан Саудия Арабистони битта гуруҳда жой олган бўлиб, ўшанда ўйинлар бетараф мамлакатда ўтказилганди. Энди бўлса секин-аста вазият ўзгаряпти.\nФақат муаммо шундаки, Саудия Арабистонига Фаластинга қандай етиб боради? Бу мамлакатга бориш учун энг қулай йўл Исроил чегарасини кечиб ўтишга тўғри келади, лекин ҳозирда Саудия Арабистони ва Исроил ўртасидаги алоқалар яхши эмас. Шу боис араблар Иордания орқали боришни лозим топишди.\nФаластин терма жамоаси 4 октябрдан Бельгияда машғулотларни бошлади. Терма жамоа бу ерда 10 октябрга қадар бўлади. Шундан сўнг уйига қайтиб Саудия Арабистони билан кечадиган ўйинга ҳозирлик кўради. Ҳар икки жамоа бунгача беш бор расмий учрашувларда тўқнаш келган бўлиб, икки бор дуранг қайд этилган ва уч марта Саудия Арабистони ғалаба қозонган.\nЯхши биласиз, ушбу жамоалар жой олган гуруҳда ўйнаётган Ўзбекистон миллий терма жамоаси 10 октябрь куни Тошкентда Яманни қабул қилса, 15 октябрда Сингапур меҳмони бўлади.


Марказий Осиё давлатлари раҳбарларининг Тошкент учрашуви якунланди. Шавкат Мирзиёев ҳамкасбларини шахсан кузатиб қўйди\nЭслатиб ўтамиз, 29 ноябрь куни Тошкент шаҳрида Марказий Осиё давлатлари раҳбарларининг иккинчи маслаҳат учрашуви бўлиб ўтди. Саммит ишида Ўзбекистон Президенти Шавкат Мирзиёев, Қозоғистон биринчи президенти — элбоши Нурсултон Назарбоев, Қирғизистон президенти Сооронбай Жээнбеков, Тожикистон президенти Эмомали Раҳмон ва Туркманистон президенти Гурбангули Бердимуҳамедов иштирок этди.\nСаммит якунида қўшма баёнот қабул қилинди ҳамда маслаҳат учрашувларига тайёргарлик кўриш ва уни ўтказиш регламенти маъқулланди. Марказий Осиё давлатлари раҳбарларининг навбатдаги маслаҳат учрашуви келгуси йили Қирғизистонда ўтказилиши белгиланди.


Бир кунда 100 минг абитуриент имтиҳон топшириши режалаштирилмоқда - ДТМ\nРеспублика бўйича эса бир кунда 100 минг абитуриент имтиҳон топшириши режалаштирилган. Абитуриентларга тиббий ниқоб, қўлқопдан ташқари бош кийими ҳам тарқатиш режалаштирилмоқда.\nБугун, 12 август куни Халқаро пресс клубнинг қабул масалаларига бағишланган сессиясида Давлат тест маркази директори Мажид Каримов имтиҳонни ташкил қилиш жараёни ҳақида маълумот берди.\n«Жорий йил кириш имтиҳонларида иштирок этиш учун 1 миллион 484 минг 85 нафар абитуриент рўйхатдан ўтган, уларнинг 1 миллион 361 минг нафардан ортиғи тест синовларида иштирок этади. Бу жуда катта рақам ҳисобланади. Пандемия даврида тест синовларини ташкил қилиш эса маълум шароитларни талаб қилади.\nАввал тайёрланган йирик павильонлар эса алоҳида талабларга жавоб бермайди. Шунинг учун республикада шароит бор ҳудудларда имтиҳонларни очиқ ҳавода ўтказиш бўйича тайёргарлик бошланди. Ҳозир бу йўналишда ишлар олиб борилмоқда», деди Мажид Каримов.\nДТМ директорининг қайд этишича, Тошкент шаҳрида 15дан ортиқ стадион ва турли боғлар ўрганиб чиқилиб, Тошкент шаҳрида 1 смена учун 10 мингга яқин жой тайёрланди, 2та сменада эса 20 минг абитуриент имтиҳон топшириши мумкин бўлади. Республика бўйича эса бир кунда 100 минг абитуриент имтиҳон топшириши режалаштирилган. Абитуриентларга тиббий ниқоб, қўлқопдан ташқари бош кийими ҳам тарқатиш режалаштирилмоқда.\n«Тест синовлари 2 сентябрдан бошлаб, 14 кун давомида бўлиб ўтади. Абитуриент тест натижасининг жавобини имтиҳоннинг эртасигаёқ, талабаликка қабул қилинганини эса барча синовлар якунлангандан сўнг бир ҳафтадан кейин билиш мумкин бўлади. Бу ҳақида абитуриент ўз шахсий кабинети орқали маълумот олади», деди марказ директори пресс клуб сессиясида.